open-index/open-wikipedia-markdown huggingface dataset:
એપ્રિલ ૨૯

**૨૯ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૧૯મો (લિપ વર્ષ દરમ્યાન ૧૨૦મો) દિવસ છે. આ દિવસ પછી વર્ષ પુરું થવામાં ૨૪૬ દિવસ બાકી રહે છે.

## મહત્વની ઘટનાઓ 
* ૧૯૫૧ - તિબેટ પર ચીનના કબજા વિશે હંગામી સંધિ સાથે, તિબેટિયન પ્રતિનિધિ મંડળ ચીનની સરકારને મળ્યું.
* ૧૯૬૫ – 'પાકિસ્તાન અંતરિક્ષ અને ઉચ્ચ વાયુમંડળ અનુસંધાન આયોગ' (SUPARCO) દ્વારા,'રેહબર શ્રેણી'નાં સાતમા રોકેટનું (rocket) સફળતાપૂર્વક પ્રક્ષેપણ કરાયું.
* ૧૯૮૬ – લોસ એન્જેલસની સેન્ટ્રલ લાઇબ્રેરીમાં લાગેલી આગથી ૪,૦૦,૦૦૦ પુસ્તકો અને અન્ય વસ્તુઓને નુકસાન થયું.
* ૧૯૯૧ – દક્ષિણ બાંગ્લાદેશનાં ચિત્તાગોંગ જિલ્લામાં ૧૫૫ માઇલ/કલાકની ઝડપનું વાવાઝોડું (cyclone) ત્રાટક્યું, જેમાં ૧,૩૮,૦૦૦ લોકોની જાનહાની થઇ અને અંદાજે ૧ કરોડ લોકો બેઘર બન્યા.
* ૧૯૯૭ – રાસાયણિક શસ્ત્ર સંમેલન ૧૯૯૩નો અમલ કરવામાં આવ્યો. જે અંતર્ગત રાસાયણિક શસ્ત્રોના ઉત્પાદન, સંગ્રહ અને ઉપયોગ પર પ્રતિબંધ મૂકવામાં આવ્યો.
* ૨૦૧૧ – બ્રિટનના રાજકુમાર પ્રિન્સ વિલિયમના કેથરિન મિડલટન (કેટ) સાથે લગ્ન.
*

## જન્મ 
* ૧૮૨૩ – રણછોડલાલ છોટાલાલ, અમદાવાદ કાપડ ઉદ્યોગના જનક. (અ. ૧૮૯૮)
* ૧૮૪૮ – રાજા રવિ વર્મા, મલયાલી મૂળના પ્રખ્યાત ચિત્રકાર. (અ. ૧૯૦૬)
* ૧૮૯૧ – ભારતીદાસન, તમિલ સાહિત્યકાર. (અ. ૧૯૬૪)
* ૧૯૩૬ – ઝુબિન મહેતા (Zubin Mehta), ભારતીય મુળનાં વાદ્યવૃંદ સંચાલક.
* ૧૯૬૬ – ફિલ ટફનેલ, ઇંગ્લીશ ક્રિકેટર.
* ૧૯૭૦ – આન્દ્રે અગાસી, અમેરીકન ટેનિસ ખેલાડી.

## અવસાન 
* ૨૦૨૦ – ઇરફાન ખાન, અભિનેતા. (જ. ૧૯૬૭)

## તહેવારો અને ઉજવણીઓ 
* આંતરરાષ્ટ્રીય નૃત્ય દિવસ (International Dance Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:એપ્રિલ
ગૂગલ અનુવાદ

**ગૂગલ અનુવાદ** અથવા **ગૂગલ ટ્રાન્સલેટ** (Google Translate) એક અનુવાદક સોફ્ટવેર તેમ જ સેવા છે, કે જે એક ભાષાના શબ્દો કે ફકરાનો અન્ય બીજી ભાષામાં અનુવાદ કરે છે. આ સોફ્ટવેર ગૂગલ ઇન્કોર્પોરેશન દ્વારા વિકસિત તેમ જ પરિચાલિત છે. આ માટે ગૂગલ સ્વયં પોતાના અનુવાદક સોફ્ટવેરનો પ્રયોગ કરે છે, જે સાંખ્યિકીય યાંત્રીકી અનુવાદ છે.
વર્તમાન સમયમાં આમાં **હિન્દીથી અન્ય ભાષાઓમાં** તથા **અન્ય ભાષાઓમાંથી હિન્દીમાં** પણ અનુવાદ કરી શકાય તેવી સુવિધા ઉપલબ્ધ છે.

## ભાષાઓના વિકલ્પ 
(સમયાનુસાર ક્રમમાં)

* શરુઆત 
** અંગ્રેજી ભાષામાંથી અરબી
** અંગ્રેજી ભાષામાંથી ફ્રેંચ
** અંગ્રેજી ભાષામાંથી જર્મન
** અંગ્રેજી ભાષામાંથી સ્પેનીશ
** સ્પેનીશ ભાષામાંથી અંગ્રેજી
** જર્મન ભાષામાંથી અંગ્રેજી
** ફ્રેંચ ભાષામાંથી અંગ્રેજી
** અરેબિક ભાષામાંથી અંગ્રેજી

* દ્વિતીય પગલું 
** અંગ્રેજી ભાષામાંથી પોર્ટુગીઝ
** પોર્ટુગીઝ ભાષામાંથી અંગ્રેજી

* તૃતીય પગલું
** અંગ્રેજી ભાષામાંથી ઇટાલિયન
** ઇટાલિયન ભાષામાંથી અંગ્રેજી

* ચોથું પગલું 
** અંગ્રેજી ભાષામાંથી સરળ ચાઇનીઝ બીટા
** અંગ્રેજી ભાષામાંથી જાપાનીઝ બીટા
** અંગ્રેજી ભાષામાંથી કોરીઅન બીટા
** સરળ ચાઇનીઝ ભાષામાંથી અંગ્રેજી બીટા
** જાપાનીઝ ભાષામાંથી અંગ્રેજી બીટા
** કોરીઅન ભાષામાંથી અંગ્રેજી બીટા

* પાંચમું પગલું ( ડીસેમ્બર ૧૬ ૨૦૦૬ના દિવસે પ્રસ્થાપિત કરવામાં આવ્યું.)
** અંગ્રેજી ભાષામાંથી રશિયન બીટા
** રશિયન ભાષામાંથી અંગ્રેજી બીટા

* છઠ્ઠું પગલું ( એપ્રિલ ૨૬ ૨૦૦૬ના દિવસે પ્રસ્થાપિત કરવામાં આવ્યું.)
** અંગ્રેજી ભાષામાંથી અરેબીક બીટા
** અરેબીક ભાષામાંથી અંગ્રેજી બીટા
* સાતમું પગલું (launched ફેબ્રુઆરી ૯ ૨૦૦૭)
** અંગ્રેજી ભાષામાંથી ચાઇનીઝ (પરંપરાગત) બીટા
** Chinese (Traditional) to English BETA
** Chinese (Simplified to Traditional) BETA
** Chinese (Traditional to Simplified) BETA

* આઠમું પગલું (launched ઓક્ટોબર ૨૨, ૨૦૦૭)
** all ૨૫ language pairs use Google's machine translation system

* નવમું પગલું 
** અંગ્રેજી ભાષામાંથી હિન્દી बीटा
** હિન્દી ભાષામાંથી અંગ્રેજી बीटा

* દસમું પગલું (આ પગલાંના પરિણામે કોઇપણ બે ભાષા વચ્ચે અનુવાદ કરવો શક્ય બન્યો છે.(as of this stage, translation can be done between any two languages) (મે ૮, ૨૦૦૮ના દિવસે પ્રસ્થાપિત કરવામાં આવ્યું)
** બલ્ગેરીયન
** ક્રૉએશિઅન
** ચૅક
** ડૅનીશ
** ફીનિશ(Finnish)
** હિન્દી
** નોર્વેજીઅન(Norwegian)
** પોલીશ(Polish)
** રોમેનીઅન(Romanian)
** સ્વિડીશ(Swedish)

* અગિયારમું પગલું ( સપ્ટેમ્બર ૨૫, ૨૦૦૮ના દિવસે પ્રસ્થાપિત કરવામાં આવ્યું)
** કૅટલન(Catalan)
** ફિલિપિનો(Filipino)
** હિબ્રુ(Hebrew)
** ઇન્ડોનેશિઅન(Indonesian)
** લેટિવિઅન(Latvian)
** લિથુનિઅન(Lithuanian)
** સર્બિઅન(Serbian)
** સ્લોવક(Slovak)
** સ્લોવેનિઅન(Slovenian)
** યુક્રેશીયન(Ukrainian)
** વિયેતનામિઝ(Vietnamese)

* બારમું પગલું (જાન્યુઆરી ૩૦, ૨૦૦૯ના દિવસે લૉન્ચ થયું)
** આલ્બેનિયન
** ઇસ્ટોનિયન

## બાહ્ય કડીઓ 
* ગૂગલ અનુવાદનું ઘર 
* Google translate, statistical machine translation live
* Web Portal that uses Google Translate 

શ્રેણી:ભાષાઓ
શ્રેણી:અનુવાદ
વૈશાખ સુદ ૫

**વૈશાખ સુદ ૫**ને ગુજરાતીમાં **વૈશાખ સુદ પાંચમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો પાંચમો દિવસ છે, જ્યારે શક સંવત મુજબ વર્ષના બીજા મહિનાનો પાંચમો દિવસ છે.

## તહેવારો અને ઉજવણીઓ
* આદ્ય શંકરાચાર્ય જયંતી 
* સોમનાથ પ્રતિષ્ઠા દિન 
* શ્રી નટવરલાલજી પાટોત્સવ (વૈષ્ણવ સંપ્રદાય) 
* રામાનુજાચાર્ય જન્મજયંતી.

## મહત્વની ઘટનાઓ 
*
## જન્મ
* સવંત ૮૪૫ (ઇ.સ.૭૮૮) - આદ્ય શંકરાચાર્ય 

## અવસાન
*
## સંદર્ભ
----

શ્રેણી:પંચાંગ
શ્રેણી:સમય
દેલાડ (ઓલપાડ)

**દેલાડ (ઓલપાડ)** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા ઓલપાડ તાલુકામાં આવેલું એક  ગામ છે.  આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. ગામમાં શેરડી, ડાંગર, કેળાં તેમ જ શાકભાજી જેવાં ખેત-ઉત્પાદનોના પાક લેવામાં આવે છે. અહીં પ્રાથમિક શાળા, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.

શ્રેણી:ઓલપાડ તાલુકો
આંતરરાષ્ટ્રીય નૃત્ય દિવસ

thumb|200px|right|મણિયારો રાસ, ગુજરાતનું એક લોકનૃત્ય
**આંતરરાષ્ટ્રીય નૃત્ય દિવસ**, આંતરરાષ્ટ્રીય નૃત્ય પરિષદ તથા 'અંબ્રેલા ઓર્ગેનાઇઝેશન' દ્વારા યુનેસ્કોનાં સહયોગમાં,૨૯ એપ્રિલનાં રોજ દરેક પ્રકારનાં નૃત્યો માટે મનાવવામાં આવે છે.

આ ઉજવણી ૧૯૮૨થી, યુનેસ્કોની આંતરરાષ્ટ્રીય રંગમંચ સંસ્થા દ્વારા શરૂ કરાયેલ છે.

આ ઉજવણીનો મુખ્ય હેતુ લોકોમાં નૃત્યનાં મહત્વ પ્રત્યે જાગરુકતા ઉત્પન્ન કરવાનો તથા વિશ્વભરની સરકારોને, નૃત્યનું શિક્ષણ આપતી સવલતો ઉભી કરવા માટે મનાવવાનો છે. નૃત્ય એ માનવ સંસ્કૃતિનું અભિન્ન અંગ છે.

## બાહ્ય કડીઓ 
* આંતરરાષ્ટ્રીય નૃત્ય દિવસ, અધિકૃત વેબસાઇટ

શ્રેણી:મહત્વના દિવસો
શ્રેણી:કલા
સાયણ

**સાયણ** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લામાં આવેલા ઓલપાડ તાલુકામાં આવેલું એક નાનકડું નગર છે.

આ નગરના વ્યવસાયમાં મુખ્યત્વે વેપાર, ખેતી, ખેતમજૂરી અને પશુપાલન છે. આ નગરની આસપાસમાં ડાંગર, શેરડી, કેળાં તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં માધ્યમિક શાળા, ઉચ્ચતર માધ્યમિક શાળા, મહાવિદ્યાલય, પ્રાથમિક શાળા, પંચાયતઘર, આંગણવાડી તેમ જ દુધની ડેરીની સવલતો પ્રાપ્ય છે. સાયણમાં મુખ્યત્વે કોળી પટેલો ઉપરાંત અન્ય લોકોની વસ્તી રહે છે. 

## ભૂગોળ 
સાયણ જિલ્લા મથક સુરત તેમ જ તાલુકા મથક ઓલપાડ સાથે રાજ્ય ધોરી માર્ગ દ્વારા જોડાયેલું છે. આ ઉપરાંત મુંબઇથી અમદાવાદ થઇ દિલ્હી જતા રાષ્ટ્રીય ધોરી માર્ગ નં. ૮ પર આવેલા કઠોર ગામ સાથે પણ સાયણ રાજ્ય ધોરી માર્ગ વડે જોડાયેલું છે. સાયણ ખાતે પશ્ચિમ રેલ્વેની અમદાવાદ અને મુંબઇને જોડતા રેલ્વે માર્ગ પરનું રેલ્વે સ્ટેશન આવેલું છે. સાયણ કીમ અને સુરત રેલ્વે સ્ટેશનની વચ્ચેનું સ્ટેશન છે. 

## સંદર્ભ 
શ્રેણી:ઓલપાડ તાલુકો
સંતરુ (ફળ)

**સંતરુ** એક આરોગ્યપ્રદ ફળ છે.

સંતરુ હાથથી છોલી, એની પેશીઓ અલગ કરી ખાઇ શકાય છે. સંતરાનો રસ કાઢીને પીવાય છે. આ ફળના રસનો જ્ચુસ પણ બહોળા પ્રમાણમાં ઉપયોગમાં લેવાય છે. ઠંડા પીણાં, આઇસ્ક્રીમ, બિસ્કીટ, દવાઓ, શીખંડ, ચોકલેટ જેવી બનાવટોમાં સંતરાનો સ્વાદ તથા રંગ ઉમેરી એને બજારમાં વેચાણ માટે રાખવામાં આવે છે. આ ઉત્પાદનો પણ દુનિયાભરમાં ખૂબ જ લોકપ્રિય છે. આ ફળનો રંગ નારંગી હોવાને લીધે એ નારંગી તરીકે પણ ઓળખાય છે.

૨૦૧૯ પ્રમાણે વિશ્વમાં ૭૯ મિલિયન ટન સંતરાનું ઉત્પાદન થાય છે, તેમાં બ્રાઝિલનો ફાળો સૌથી વધુ ૨૨% અને પછી ચીન અને ભારતનું ઉત્પાદન છે. ભારતમાં ખાસ કરીને મહારાષ્ટ્ર રાજ્યના નાગપૂર શહેરની આસપાસના વિસ્તારમાં થતાં સંતરા વખણાય છે.

## છબીઓ 

File:Nigerian street Orange seller (6).jpg|છાલ છોલેલા સંતરા
File:OrangeBloss wb.jpg|right|સંતરાનું વૃક્ષ
File:Oranges and orange juice.jpg|upright|સંતરા અને તેનો રસ

## સંદર્ભ 
## બાહ્ય કડીઓ 
* 
* 

શ્રેણી:ખોરાક
શ્રેણી:ફળ
શ્રેણી:વનસ્પતિ
ડુંગરપર (તા. રાજકોટ)

**ડુંગરપર** એ ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક  ગામ છે. આ ગામમાં આંગણવાડી, પંચાયતઘર તેમજ પ્રાથમિક શાળાઆ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

શ્રેણી:રાજકોટ તાલુકો
શ્રેણી:સૌરાષ્ટ્ર
એપ્રિલ ૩૦

**૩૦ એપ્રિલ**નો દિવસ ગ્રેગોરીયન પંચાંગ મુજબ વર્ષનો ૧૨૦મો (લિપ વર્ષ દરમ્યાન ૧૨૧મો) દિવસ છે. આ દિવસ પછી વર્ષ પુરું થવામાં ૨૪૫ દિવસ બાકી રહે છે.

## મહત્વની ઘટનાઓ 
* ૧૦૦૬ – સુપરનોવા (Supernova) એસ.એન.૧૦૦૬ (SN 1006), ઇતિહાસનો સૌથી ચમકદાર સુપરનોવા દેખાયો.
* ૧૮૩૮ – નિકારાગુઆએ સેન્ટ્રલ અમેરિકન ફેડરેશનથી સ્વતંત્રતાની ઘોષણા કરી.
* ૧૮૯૭ – કેવેન્ડિશ લેબોરેટરીના જે. જે. થોમસને લંડનની રોયલ ઇન્સ્ટિટ્યૂશનમાં એક વ્યાખ્યાનમાં પ્રોટોન (પરમાણુ ન્યુક્લિયસમાં) કરતા ૧,૮૦૦ ગણા નાના પેટા પરમાણુ કણ તરીકે ઈલેક્ટ્રોનની શોધની જાહેરાત કરી.
* ૧૯૦૫ – આલ્બર્ટ આઇન્સ્ટાઇને ઝુરિચ યુનિવર્સિટીમાં પોતાનો શોધનિબંધ રજૂ કર્યો. 
* ૧૯૯૩ – સી.ઇ.આર.એન. (CERN) દ્વારા "વર્લ્ડ વાઇડ વેબ" (www)(World Wide Web) પ્રોટોકોલને મુક્ત જાહેર કરાયો.
* ૨૦૦૨ – પાકિસ્તાનમાં જનમત દ્વારા,પરવેઝ મુશરફને વધુ પાંચ વર્ષ માટે પ્રમુખપદ સોપાયું.
* ૨૦૧૦ – ભારતીય ચલચિત્ર જગતના સદાબહાર અભિનેતા દેવ આનંદને મુંબઈ ખાતે *દાદાસાહેબ ફાળકે પુરસ્કાર* વડે સન્માનીત કરવામાં આવ્યા. આ સાથે ચરિત્ર અભિનેતા પ્રાણને પણ *ફાળકે આઇકોન* તરીકે ઘોષિત કરવામાં આવ્યા.

## જન્મ 
* ૧૮૭૦ – દાદાસાહેબ ફાળકે, ભારતીય સિનેમાના પિતા તરીકે જાણીતા ચલચિત્ર નિર્માતા-દિગ્દર્શક-પટકથા લેખક. (અ. ૧૯૪૪)
* ૧૯૨૬ – શ્રીનિવાસ ખલે, પદ્મભુષણ પુરસ્કાર વિજેતા ભારતીય સંગીતકાર/સંગીત નિર્દેશક. (અ. ૨૦૧૧)
* ૧૯૪૪ – સોનલ માનસિંહ, ભારતીય શાસ્ત્રીય નૃત્યાંગના અને ભરતનાટ્યમ તથા ઓડિસી નૃત્યશૈલીના નાટ્યગુરુ
* ૧૯૮૭ – રોહિત શર્મા, ભારતીય ક્રિકેટર.
*

## અવસાન 
* ૧૦૩૦ – મોહમ્મદ ગઝનવી, ગઝનવી વંશનો પ્રથમ સ્વતંત્ર શાસક. (જ. ૯૭૧)
* ૧૯૪૫ – ઇવા બ્રાઉન, એડોલ્ફ હિટલરની પત્નિ. (જ. ૧૯૧૨)
* ૧૯૪૫ – એડોલ્ફ હિટલર, જર્મનીનો તાનાશાહ (જ. ૧૮૮૯)
* ૨૦૨૦ – ઋષિ કપૂર.
* ૨૦૨૦ – કુન્દનિકા કાપડિયા, ગુજરાતી વાર્તાકાર, નવલકથાકાર અને નિબંધકાર. (જ. ૧૯૨૭)
* ૨૦૨૧ – સોલી સોરાબજી, ભારતના પૂર્વ એટર્ની જનરલ અને ન્યાયશાસ્ત્રી. (જ. ૧૯૩૦)

## તહેવારો અને ઉજવણીઓ 
* વિયેતનામ – મુક્ત્તિ દિવસ. 
* મેક્સિકો – બાલદિન.
* ગ્રાહક સુરક્ષા દિવસ – થાઇલેન્ડ
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:એપ્રિલ
ભાઠા (તા. ચોર્યાસી)

**ભાઠા (તા.ચોર્યાસી)** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ચોર્યાસી તાલુકામાં આવેલું ગામ છે. ભાઠા ગામમાં મુખ્યત્વે કોળી પટેલો ઉપરાંત અન્ય લોકોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, આંગણવાડી, પંચાયતઘર તેમ જ દૂધની ડેરીની સવલતો પ્રાપ્ય છે.

શ્રેણી:સુરત જિલ્લો
શ્રેણી:સુરત શહેર તાલુકો
કછોલી (તા. ચોર્યાસી)

**કછોલી** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ચોર્યાસી તાલુકામાં આવેલું ગામ છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, કેળ, પપૈયા, કેરી, શેરડી તેમજ શાકભાજી જેવાં ખેત-ઉત્પાદનોના પાક લેવા આવે છે. ગામમાં પ્રાથમિક શાળા, પંચાયતઘર, આંગણવાડી, પોસ્ટ ઓફિસ તેમજ દૂધની ડેરીની સવલતો પ્રાપ્ય છે.

શ્રેણી:ચોર્યાસી તાલુકો
શક્તિ દર્શનમ્

**શક્તિ દર્શનમ્** ગુજરાતી ભાષામાં પ્રકાશિત થતું તેમ જ ધાર્મિક માસિક છે. આ માસિક શ્રી આરાસુરી અંબાજી માતા દેવસ્થાન ટ્રસ્ટ, અંબાજી તરફથી ભાવિક ભક્તો, ધાર્મિક સાહિત્ય પ્રેમી વાચકો માટે સને ૨૦૦૭ના વર્ષમાં શરુ કરવામાં આવ્યું છે.

શક્તિ દર્શનમ્ માસિકનું ભારત સરકારના રજીસ્ટાર ઑફ ન્યૂઝપેપર ઑફ ઇન્ડીયા, દિલ્હી મુકામે રજીસ્ટ્રેશન કરાવવામાં આવેલ છે.
 
## બાહ્ય કડીઓ 
* શ્રી આરાસુરી અંબાજી માતા દેવસ્થાન ટ્રસ્ટની વેબસાઇટ

શ્રેણી:સામયિક
શ્રેણી:ધાર્મિક સાહિત્ય
મે ૧

*આ લેખ વર્ષના દિવસ વિષેનો છે. આ દિવસે આવતા ગુજરાત રાજ્ય સ્થાપના દિવસ માટે જુઓ: **ગુજરાત દિન***

**૧ મે**નો દિવસ ગ્રેગોરીયન પંચાંગ મુજબ વર્ષનો ૧૨૧મો (લિપ વર્ષ દરમ્યાન ૧૨૨મો) દિવસ છે. આ દિવસ પછી વર્ષ પુરું થવામાં ૨૪૪ દિવસ બાકી રહે છે.

## મહત્વની ઘટનાઓ 
* ૧૭૫૧ – અમેરિકામાં પ્રથમ ક્રિકેટ મેચ રમાઇ.
* ૧૮૩૪ – બ્રિટિશ સંસ્થાનોમાંથી ગુલામી પ્રથા (slavery) નાબૂદ કરાઇ.
* ૧૮૪૦ – "પેનિ બ્લેક" (Penny Black), યુનાઇટેડ કિંગડમમાં પ્રથમ અધિકૃત ટપાલ ટિકિટ બહાર પાડવામાં આવી.
* ૧૮૪૪ – વિશ્વનું બીજું અને એશિયાના પ્રથમ આધુનિક પોલીસ દળ *હોંગકોંગ પોલીસ દળ*ની સ્થાપના થઈ.
* ૧૮૬૫ – બ્રાઝિલ, આર્જેન્ટીના અને ઉરુગ્વેના સામ્રાજ્યોએ ત્રિજોડાણ (ટ્રિપલ એલાયન્સ)ની સંધિ પર હસ્તાક્ષર કર્યા.
* ૧૮૮૪ – અમેરિકામાં દિવસમાં આઠ કલાક કામ કરવાની માંગ જાહેર કરાઇ.
* ૧૯૨૭ – 'ઇમ્પિરીયલ એરલાઇન્સ'ની લંડન થી પેરિસની નિયત ઉડાનમાં પ્રથમ વખત રાંધેલો ખોરાક અપાયો.
* ૧૯૩૦ – લઘુગ્રહ (dwarf planet) યમનું અધિકૃત રીતે નામકરણ કરાયું.
* ૧૯૩૧ – એમ્પાયર સ્ટેટ બિલ્ડિંગ (Empire State Building), ન્યુયોર્ક શહેરને સમર્પિત કરાયું.
* ૧૯૪૮ – ઉત્તર કોરિયાની સ્થાપના કરાઇ,'કિમ ૨-સુંગ' પ્રથમ પ્રમુખ બન્યા. 
* ૧૯૫૬ – જોનાસ સાક (Jonas Salk) દ્વારા વિકસાવવામાં આવેલી પોલિયોની રસી જાહેર જનતા માટે ઉપલબ્ધ બની.
* ૧૯૬૦ – બૃહદ મુંબઇ રાજ્યનું વિભાજન કરી ગુજરાત અને મહારાષ્ટ્ર સ્વતંત્ર રાજ્ય બન્યા.
* ૧૯૬૧ – ક્યુબાના વડા પ્રધાન ફિડલ કાસ્ટ્રોએ ક્યુબાને સમાજવાદી રાષ્ટ્ર જાહેર કર્યું તથા ચૂંટણીઓ નાબૂદ કરી.
* ૧૯૭૮ – જાપાનના *નાઓમી ઉએમુરા* કૂતરાની સ્લેજગાડી દ્વારા એકલા મુસાફરી કરી ઉત્તર ધ્રુવ સુધી પહોંચનાર પ્રથમ વ્યક્તિ બન્યા.
* ૨૦૦૯ – સ્વીડનમાં સમલૈંગિક લગ્નને કાયદેસર કરવામાં આવ્યા.

## જન્મ 
* ૧૮૯૫ – હરિહર ભટ્ટ, *એક જ દે ચિનગારી* પ્રાર્થનાના રચયિતા અને ગુજરાતી સાહિત્યકાર. (અ. ૧૯૭૮) 
* ૧૯૧૩ - બલરાજ સહાની, ભારતીય અભિનેતા (અ. ૧૯૭૩)
* ૧૯૧૯ – મન્ના ડે, ગાયક કલાકાર. (અ. ૨૦૧૩)
* ૧૯૪૪ – સુરેશ કલમાડી, રાજકારણી. 
* ૧૯૮૮ – અનુષ્કા શર્મા, ચલચિત્ર અભિનેત્રી અને મોડેલ.

## અવસાન 
* ૧૯૦૮ - પ્રફુલ્લ ચાકી, ભારતીય ક્રાંતિકારી (જ. ૧૮૮૮)
* ૧૯૯૦ - સર્વાનંદ કૌલ પ્રેમી, કાશ્મીરી કવિ, વિદ્વાન (જ. ૧૯૨૪)
* ૧૯૯૩ - રણસિંઘે પ્રેમદાસા, શ્રીલંકાના વડાપ્રધાન. (જ. ૧૯૨૪)
* ૨૦૦૮ - નિર્મલા દેશપાંડે, સામાજીક કાર્યકર (જ. ૧૯૨૯)

## તહેવારો અને ઉજવણીઓ 
* ગુજરાત – ગુજરાત દિન.
* મહારાષ્ટ્ર – મહારાષ્ટ્ર દિન.
* મજૂર દિવસ.
* વિશ્વ કામદાર દિવસ.

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
ખેતી

thumb|ખેતર
**ખેતી** એટલે કે ખેતરને લગતું કોઈપણ કાર્ય. ખેતી એ ભારત દેશના લોકોનો મુખ્ય વ્યવસાય છે. ખેતીના કાર્યોમાં ખેતર તૈયાર કરવું, એમાં કોઈ વનસ્પતિ ઉગાડી તેનો યોગ્ય રીતે ઉછેર કરી એમાંથી ફળ, ફૂલ, સાંઠી, પાંદડા કે લાકડાંનું ઉત્પાદન મેળવવું, આ ઉત્પાદનને શુદ્ધ કરી સંગ્રહ કરવો અથવા બજારમાં લઈ જઈ વેચાણ કરવું એ મુખ્ય કાર્યો છે.

ભારતમાં ખેતીના વ્યવસાયમાં ચોમાસાની ઋતુમાં થતા વરસાદ પર ખૂબ મોટો આધાર રહેતો હોય છે.

## કાર્યો 
ખેતીનો વ્યવસાય કરવામાં આ પ્રમાણેનાં કાર્યો કરવામાં આવે છે.

*જૂના પાકનાં ઠૂંઠા તથા કાંકરાઓ ખેતરમાંથી દૂર કરવામાં આવે છે.
*ખેતરની ખેડ કરવામાં આવે છે.
*ખેતરમાં છાણીયું ખાતર નાંખવામાં આવે છે.
*ખેતરની માટીથી બનેલી પાળો સરખી (સમારકામ) કરવામાં આવે છે.
*ખેતરની વાડ સરખી (સમારકામ) કરવામાં આવે છે.
*જે પાકનું ઉત્પાદન લેવાનું હોય તેનું બિયારણ તૈયાર કરવામાં આવે છે.
*ખેડેલા ખેતરમાં ચાસ પાડવામાં આવે છે.
*બિયારણની વાવણી કરવામાં આવે છે.
*પિયતની સગવડ હોય તો વખતસર પાણી પીવડાવવું પડે છે.
*જે પાકની રોપણી કરવાની હોય તેનું ધરું ઉછેરવામાં આવે છે.
*ધરું તૈયાર થયા પછી એની રોપણી કરવામાં આવે છે.
*સમય અને પરિસ્થિતિ જોઈને નિંદામણ કરવામાં આવે છે.
*ખેતરમાં તૈયાર થતા પાકમાં રોગ ન ફેલાય તેની કાળજી લેવામાં આવે છે, આ માટે જંતુનાશક દવાઓનો ઉપયોગ કરવામાં આવે છે.
*સમય અને પરિસ્થિતિ જોઇને રાસાયણિક ખાતર આપવામાં આવે છે.
*પાકનું પશુઓ અને ચોરોથી રક્ષણ કરવામાં આવે છે.
*પાકનું ઉત્પાદન તૈયાર થાય એટલે કાપણી કરવામાં આવે છે.
*કેટલાક પાક જેવા કે ફળ, ફૂલ, શાકભાજીના ઉત્પાદનને નિયમિત રીતે ચૂંટીને બજારમાં પહોંચાડવામાં આવે છે.
*ઉત્પાદન મેળવી લીધા પછી ખળી બનાવી એમાં દાણા છુટા પાડવા, સાફ કરવામાં આવે છે.
*ઉત્પાદન મેળવી લીધા પછી ફરી ખેતરને તૈયાર કરવામાં આવે છે.

શ્રેણી:ખેતી
મોહણી (તા. ચોર્યાસી)

**મોહણી** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ચોર્યાસી તાલુકામાં આવેલું ગામ છે. મોહણી ગામમાં મુખ્યત્વે હળપતિ તેમ જ પાટીદાર કોમની વસ્તી  રહે છે. આ ઉપરાંત અન્ય કોમના લોકો પણ અહીં રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં તેમ જ શાકભાજી જેવા ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, પંચાયતઘર, આંગણવાડી તેમ જ દુધની ડેરીની સવલતો પ્રાપ્ય છે.

અહીં એશિયાની સહુ પ્રથમ સરકાર પાસેથી વેચાતુ પાણી લઇ સહકારી ધોરણે ખેડૂતોને વહેચણી કરનારી સહકારી મડળી સને ૧૯૭૮થી કાર્યરત છે જે આ ગામ માટે ગોરવરુપ છે

શ્રેણી:ચોર્યાસી તાલુકો
બિરસા મુંડા

**બિરસા મુંડા** ઝારખંડના સ્વાતંત્ર્ય સેનાની અને ક્રાંતિકારી હતા.

## જીવન 
તેમનો જન્મ નવેમ્બર ૧૫, ૧૮૭૫ના રોજ ઝારખંડ રાજ્યના રાંચી શહેર નજીક આવેલા ઉલીહાતૂ ગામમાં સુગના મૂંડા અને કરમી હાતૂને ત્યાં થયો હતો. સાલ્ગા ગામમાં પ્રાથમિક શિક્ષણ પૂર્ણ કર્યા પછી તેઓ ચાઇબાસા ઇંગ્લીશ મિડલ સ્કૂલમાં અભ્યાસ માટે ગયા. તેમનું મન હંમેશાં પોતાના સમાજની બ્રિટિશ શાસકો દ્વારા કરવામાં આવેલી **દુર્દશા** માટે વિચારતું રહેતું હતું. તેમણે મુંડા લોકોને અંગ્રેજોથી મુક્તિ અપાવવા માટે જાતે નેતૃત્વ પ્રદાન કર્યું. ૧૮૯૪ના વર્ષમાં નિષ્ફળ ચોમાસાને કારણે છોટાનાગપુરમાં ભયંકર દુકાળ અને રોગચાળો ફેલાયો હતો. બિરસાએ મન લગાવીને પોતાના સમાજના લોકોની સેવા કરી.

ઓક્ટોબર ૧, ૧૮૯૪ના રોજ નવયુવાન નેતાના રુપમાં તેમણે બધા મુંડાઓને એકત્રિત કરી અંગ્રેજો સામે **લગાન માફ** કરાવવા માટે આંદોલન કર્યું. ૧૮૯૫ના વર્ષમાં તેમની ધરપકડ કરી, હજારીબાગ નગરના કેન્દ્રીય કારાગારમાં બે વર્ષની કેદની સજા ભોગવવા માટે રાખવામાં આવ્યા. પરંતુ બિરસા અને તેમના શિષ્યોએ દુષ્કાળપીડિત જનતાની સહાય કરવાનું પૂરા મનથી નક્કી કરી લીધું હતું અને આ કાર્ય કરીને તેમણે પોતાના જીવનકાળ દરમિયાન જ એક મહાપુરુષનો દરજ્જો મેળવ્યો. બિરસાને તેમના વિસ્તારના લોકો "ધરતી આબા*(ધરતી બાબા) નામથી સંબોધન કરતા તેમજ પૂજતા પણ હતા. તેમના પ્રભાવની વૃદ્ધિ થતાં આખા વિસ્તારના મુંડા આદિવાસીઓમાં સંગઠિત થવાની ચેતના જાગી.

૧૮૯૭થી ૧૯૦૦ના વર્ષ દરમિયાન મુંડા અને અંગ્રેજ સિપાઇઓ વચ્ચે લડાઇ થતી રહી, અને બિરસા તથા તેમના શિષ્યોએ અંગ્રેજોના નાકમાં દમ કરી રાખ્યો હતો. ઓગસ્ટ ૧૮૯૭ના સમયમાં બિરસા અને તેમના ચારસો સાથીઓએ તીર-કામઠાં વડે સજ્જ થઇ ખૂંટી થાણા પર હુમલો કર્યો. ૧૮૯૮ના વર્ષમાં તાંગા નદીના કિનારે મુંડાઓની લડાઇ અંગ્રેજ સેના સાથે થઇ, જેમાં પહેલાં તો અંગ્રેજ સેના હારી ગઇ પરંતુ ત્યારબાદ એના બદલે તેમના વિસ્તારના ઘણા આદિવાસી નેતાઓની ધરપકડ થઇ. જાન્યુઆરી ૧૯૦૦માં ડોમવાડીના ડુંગરોમાં એક વધુ સંઘર્ષ થયો, જેમાં મોટી સંખ્યામાં સ્ત્રીઓ અને બાળકો માર્યા ગયા. એ વખતે આ જગ્યા પર બિરસા પોતાના લોકોની સભાને સંબોધન કરી રહ્યા હતા. ત્યારબાદ બિરસાના કેટલાક શિષ્યોની ધરપકડ પણ થઇ હતી. અંતે બિરસાએ ફેબ્રુઆરી ૩, ૧૯૦૦ના રોજ ચક્રધરપુરમાં જાતે ધરપકડ વહોરી લીધી.

thumb|right|240px|બોકારો શહેર ખાતે બિરસા મુંડાનું પૂતળું
બિરસા મુંડાએ જૂન ૯ ૧૯૦૦ના દિવસે રહસ્યમય રીતે રાંચી ખાતે કારાગારમાં અંતિમ શ્વાસ લીધા.

## સન્માન 
આજે પણ બિહાર, ઓરિસ્સા, ઝારખંડ, છત્તીસગઢ અને પશ્ચિમ બંગાળના આદિવાસી વિસ્તારોમાં બિરસા મુંડાને ભગવાનની જેમ જ પૂજવામાં આવે છે. આ ઉપરાંત ભારત દેશના લશ્કરની એક પાંખ ભુમિદળની એક મહત્વની રેજિમેન્ટ **બિહાર રેજિમેન્ટ**ના સૈનિકોના નારા(war cry) તરીકે પ્રથમ *જય બજરંગબલી* અને ત્યારપછી *બિરસા મુંડા કી જય* એમ નાદ કરવામાં આવે છે. બિરસા મુંડાની સ્મૃતિમાં ભારતના ટપાલ ખાતા તરફથી નવેમ્બર ૧૫, ૧૯૮૮ના દિને ૬૦ પૈસા મૂલ્ય ધરાવતી, ૩.૫૫ સે.મી. લંબાઇ તેમ જ ૨.૫ સે.મી. પહોળાઇ ધરાવતી ટપાલટિકિટ બહાર પાડવામાં આવી હતી.

## બાહ્ય કડીઓ 
* Birsa Munda - *The Great Hero of the Tribals''  ઓરિસ્સા રાજ્ય સરકારની અધિકૃત વેબસાઇટ પર.

શ્રેણી:વ્યક્તિત્વ
શ્રેણી:ઝારખંડ
શ્રેણી:આદિવાસી
સચીન (તા. ચોર્યાસી)

**સચીન** ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ચોર્યાસી તાલુકામાં આવેલું નગર છે. તે સુરત મેટ્રોપોલિટન વિસ્તાર હેઠળ આવે છે અને તે ઔદ્યોગિક વિસ્તારો જેવા કે GIDC, સુરત સ્પેશિયલ ઇકોનોમિક ઝોન (SurSEZ), ડાયમંડ SEZ અને ઘણાં ખાનગી SEZ ધરાવે છે.

## ભૂગોળ 
સચીન  પર સ્થિત છે. તેની સરેરાશ ઉંચાઇ ૨૨ મીટર છે. સચીન સુરતથી ૧૩ કિમીના અંતરે ઉધનાથી દક્ષિણે સુરત-નવસારી-મુંબઈ હાઇવે પર આવેલું છે. સચીન અમદાવાદ-મુંબઇ રેલ્વે માર્ગ પરનું રેલ્વે સ્ટેશન છે.

## ઇતિહાસ 
સચીન બ્રિટિશ રાજ દરમિયાન રજવાડું હતું. તેના શાસકો આફ્રિકાના સીદી મૂળના હતા. સચીન રજવાડાને ૯ તોપોની સલામી મળતી હતી. આઝાદી પછી સચીન રજવાડું સુરત જિલ્લામાં ભળી ગયું હતું.

## સંદર્ભ 
શ્રેણી:ચોર્યાસી તાલુકો
શ્રેણી:ગુજરાતનાં શહેરો અને નગરો
કાથરોટા (તા. રાજકોટ)

**કાથરોટા** એ ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા રાજકોટ તાલુકામાં આવેલું એક ગામ છે. આ ગામમાં આંગણવાડી, પંચાયતઘર તેમજ પ્રાથમિક શાળા જેવી સુવિધાઓ આવેલી છે. આ ગામમાં ખેતી અને પશુપાલન મુખ્ય વ્યવસાય છે. ઘઉં, ડાંગર, બાજરો, કપાસ, જીરૂ, મગફળી અને શાકભાજી આ ગામનાં ખેત-ઉત્પાદનો છે.

શ્રેણી:રાજકોટ તાલુકો
શ્રેણી:સૌરાષ્ટ્ર
પશુપાલન

thumb|270px|right| ઘેટાંઓનું પાલન
**પશુપાલન** એ પોતાના જીવનનિર્વાહ માટે માણસો દ્વારા કરવામાં આવતી પ્રવૃત્તિ છે. જેમાં ગાય, ભેંસ, બકરી, ઘેટું, ઘોડો, મરઘાં, બતક જેવાં પ્રાણીઓને ઉછેરી તેમને વેચીને અથવા તેમના દ્વારા મળતાં ઉત્પાદનો જેવાં કે દૂધ, દહીં, છાશ, માખણ, ઘી ઇત્યાદિના વેચાણમાંથી પૈસા મેળવી પોતાનું ગુજરાન ચલાવવામાં આવે છે.પશુપાલન ખેતીના વ્યવસાય કરનારાઓ માટે પૂરક વ્યવસાય છે. પશુપાલનને લગતા વિભિન્ન પ્રકારના અભ્યાસક્રમો વિવિધ સંસ્થાઓના વિદ્યાલયો દ્વારા ભણાવવામાં આવે છે.

## પશુપાલનના પ્રકારો 
### ભુ- સ્તર પશુપાલન 
ભુ- સ્તર પશુપાલનમાં ખાસ કરીને ગાય, ભેંસ, બકરા, ઘેંટા, ઊંટ તથા ગધેડા, ખચ્ચર, ઘોડા વગેરે પ્રાણીઓને મેદાનમાં કે ખુલ્લી જગ્યામાં ઉછેરવામાં આવે છે. જો રહેઠાણ સ્થાયી હોય અને પશુઓની સંખ્યા ઓછી હોય તો તેને કોઠાર કે તબેલામાં પણ રાખવામાં આવે છે.

### તળાવ કે સામુદ્રીક પશુપાલન 
ખાસ કરીને દરીયા કિનારાનાં પ્રદેશોમાં સમુદ્રની નજીક તળાવો બનાવીને અથવા દરીયામાં જાળનો બ્લોક બનાવીને તેમાં જળચર જીવોને ઉછેરવામાં આવે છે. તેમાં ખાસ કરીને રોહુ માછલી, સોંઢીયા, કેટ ફીશ તથા , પાપલેટ માછલી તેમજ ચેલીયા માછલીને ઉછેરવામાં આવે છે.

### પાંજરાનું પશુપાલન 
ખાસ કરીને પક્ષીઓ તથા ચપળ જીવોને ઉછેરવા માંટે એક પાંજરામાં તેમને ઉછેરવામાં આવે છે. પશુ-પક્ષીની સંખ્યા પ્રમાણે આ પાંજરાનો આકાર નાનો મોટો હોઇ શકે છે. આ પ્રકારનાં પશુ પાલનમાં ખાસ કરીને મરઘી, બતક, ટર્કી, શાહમૃગ, ઇમુ જેવા પક્ષીઓ તથા મધમાખી જેવા જંતુ તેમજ સસલા જેવા પ્રાણીઓનો સમાવેશ થાય છે.

## કાર્યો 
પશુપાલન પ્રવૃત્તિ વડે નિર્વાહ કરતા વ્યક્તિઓ આ પ્રમાણે કાર્યો કરે છે.
* પશુઓને સમયસર પાણી પિવડાવવાની તેમ જ ખોરાક ખવડાવવાની વ્યવસ્થા કરે છે.
* પશુઓની સ્વચ્છતાની કાળજી રાખે છે.
* દુધાળાં પશુઓને સમયસર દૂધ દોહી વેચાણ માટે પહોંચાડે છે.
* કેટલાંક પશુઓને ખોરાક માટે ચરવા લઇ જવામાં આવે છે, અન્યથા પશુઓને જ્યાં રાખવામાં આવ્યાં હોય ત્યાં જ તેમને માટે ખોરાકની વ્યવસ્થા કરવામાં આવે છે.
* પશુઓમાં રોગચાળો ન ફેલાય તે માટે તેમ જ સંવર્ધન માટે પશુ-ચિકિત્સકની સલાહ પ્રમાણે કાળજી રાખવામાં આવે છે.

## બાહ્ય કડીઓ 
* પશુપાલનને લગતી સંશોધન સંસ્થા 
* ઈન્સ્ટીટ્યુટ ઓફ જિનેટિક્સ એન્ડ એનિમલ બ્રિડિંગ PAS 
* Food and Agriculture Organization of the United Nations (FAO)
* *In situ conservation of livestock and poultry*, 1992, Online book, Food and Agriculture Organization of the United Nations and the United Nations Environment Programme
* Dr. Temple Grandin's Web Page Livestock Behaviour, Design of Facilities and Humane Slaughter

શ્રેણી:કૃષિ
આમોદ (તા.હાંસોટ)

**આમોદ (તા.હાંસોટ)** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એવા હાંસોટ તાલુકામાં આવેલું એક મહ્ત્વનું ગામ છે. આમોદ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ, ડાંગર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:હાંસોટ તાલુકો
મોટા કોઠાસણા

**મોટા કોઠાસણા** ગામ ગુજરાત રાજ્યના મહેસાણા જિલ્લાના સતલાસણા તાલુકામાં આવેલું છે.
આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:સતલાસણા તાલુકો
ખેતમજૂરી

thumb|ખેતરમાં ખેતીકામ.
**ખેતમજૂરી** એટલે અન્ય ખેડૂત માટે ખેતીનું કાર્ય કરવું. આ કાર્ય કરવા બદલ ખેડૂત ખેતમજૂરને મજૂરી ચૂકવે છે.

ખેતમજૂરી કરનાર મજૂર વાવણી, રોપણી, કાપણી, નિંદણ, ગોડવું, ખેડવું, ખાડા ખોદવું, ખાતર નાખવું, દવા છાંટવી, પાકનું રક્ષણ કરવું, ફળ ચૂંટવા, ફળ વેડવાં, ખેતરમાં પાણી સિંચવું, તૈયાર ઉત્પાદનનું વહન કરવું, ઉત્પાદનને સ્વચ્છ કરવું, વગેરે ખેતી માટેનાં ઉપયોગી કાર્યો કરી એના બદલે મજૂરી પેટે પૈસા મેળવી પોતાનું ગુજરાન ચલાવે છે.

ગુજરાત રાજ્યમાં લઘુત્તમ વેતન ધારામાં નક્કી કરવામાં આવેલ મહેનતાણા કરતાં ઓછા રૂપિયા મજૂરી પેટે આપવા ગેરકાનૂની છે.

શ્રેણી:ખેતી
શ્રેણી:વ્યવસાય
વૈશાખ સુદ ૮

**વૈશાખ સુદ ૮**ને ગુજરાતીમાં **વૈશાખ સુદ આઠમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો આઠમો દિવસ છે, જ્યારે શક સંવત મુજબ વર્ષના બીજા મહિનાનો આઠમો દિવસ છે.

## તહેવારો અને ઉજવણીઓ
* દુર્ગાષ્ટમી
* જૈન - ૪થા તીર્થંકર અભિનંદનનાથનું નિર્વાણ કલ્યાણક
* જૈન - ૫મા તીર્થંકર સુમતિનાથનો     જન્મ કલ્યાણક

## મહત્વની ઘટનાઓ 
*
## જન્મ
* જૈન - ૫મા તીર્થંકર સુમતિનાથનો જન્મ કલ્યાણક
## અવસાન
* જૈન - ૪થા તીર્થંકર અભિનંદનનાથનું નિર્વાણ કલ્યાણક

## સંદર્ભ
----

શ્રેણી:પંચાંગ
શ્રેણી:સમય
મે ૩

**૩ મે**નો દિવસ ગ્રેગોરીયન પંચાંગ મુજબ વર્ષનો ૧૨૩મો (લિપ વર્ષ દરમ્યાન ૧૨૪મો) દિવસ છે. આ દિવસ પછી વર્ષ પુરું 

થવામાં ૨૪૨ દિવસ બાકી રહે છે.

## મહત્વની ઘટનાઓ 
* ૧૪૯૪ – કોલંબસે (Christopher Columbus), જમૈકા (Jamaica) થી ઓળખાયેલ પ્રથમ ભુમિનાં દર્શન કર્યા.
* ૧૮૦૨ - 'વોશિંગ્ટન ડી.સી.' શહેર તરીકે સંસ્થાપિત થયું.
* ૧૮૩૭ – ગ્રીસના એથેન્સ શહેરમાં એથેન્સ યુનિવર્સિટીની સ્થાપના કરવામાં આવી.
* ૧૯૧૩ – ભારતીય ફિલ્મ ઉદ્યોગનું પૂર્ણ લંબાઈનું પ્રથમ ચલચિત્ર રાજા હરિશ્ચંદ્ર રજૂ થયું.
* ૧૯૨૧ – બ્રિટિશ કાયદા હેઠળ 'આયર્લેન્ડ સરકાર અધિનિયમ ૧૯૨૦' અંતર્ગત આયર્લેન્ડનું ઉત્તરી આયર્લૅન્ડ અને દક્ષિણ આયર્લૅન્ડમાં વિભાજન.
* ૧૯૩૭ – 'ગોન વિથ ધ વિન્ડ' (Gone with the Wind), 'માર્ગારેટ મિચેલ' દ્વારા લખાયેલ નવલકથાને પુલિત્ઝર પ્રાઇઝ (Pulitzer Prize) મળ્યું. 
* ૧૯૩૯ – નેતાજી સુભાષચંદ્ર બોઝ દ્વારા ઓલ ઇન્ડિયા ફોરવર્ડ બ્લોક (All India Forward Bloc) નામના પક્ષની સ્થાપના કરાઈ.
* ૧૯૭૩ – શિકાગો,અમેરિકાનો શિઅર્સ ટાવર (Sears Tower), વિશ્વની સૌથી ઉંચી ઇમારત તરીકે સ્થાન પામ્યો.
* ૧૯૭૮ – ડિજિટલ ઇક્વિપમેન્ટ કોર્પોરેશનના માર્કેટિંગ પ્રતિનિધિ દ્વારા અમેરિકાના તમામ 'આર્પાનેટ એડ્રેસ' પર પ્રથમ વખત જથ્થાબંધ વ્યાપારીક ઇ-મેઇલ મોકલાયા (જે પછીથી "સ્પામ" તરીકે જાણીતા થયા). 
* ૧૯૭૯ – માર્ગારેટ થેચર યુનાઇટેડ કિંગડમની સામાન્ય ચૂંટણી જીત્યા.
* ૧૯૯૯ – ભારતીય સીમામાં પાકિસ્તાની સૈનિકોની ઘૂસણખોરી કારગિલ યુદ્ધમાં પરિણમી.
* ૨૦૦૧ – ૧૯૪૭માં આયોગની રચના થયા બાદ અમેરિકાએ પ્રથમ વખત *સંયુક્ત રાષ્ટ્ર માનવ અધિકાર પંચ*માં પોતાની બેઠક ગુમાવી.
* ૨૦૦૨ – રાજસ્થાન પાસે લશ્કરી મીગ-૨૧ (MiG-21) વિમાન ટુટી પડ્યું, ૮ લોકોનાં મૃત્યુ થયા.
 
## જન્મ 
* ૧૮૯૬ – વી.કે. કૃષ્ણ મેનન, પૂર્વ ભારતીય સંરક્ષણ મંત્રી, વકીલ, ન્યાયશાસ્ત્રી અને રાજનેતા. (અ. 1974)
* ૧૯૧૭ – પ્રજારામ રાવળ, ગુજરાતી સાહિત્યકાર, કવિ અને અનુવાદક. (અ.૧૯૯૧)
* ૧૯૫૯ – ઉમા ભારતી (Uma Bharati), ભારતીય રાજકારણી. 
* 
## અવસાન 
* ૧૯૬૯ – ડૉ. ઝાકીર હુસૈન, ભારતના ૩જા રાષ્ટ્રપતિ (જ. ૧૮૭૯)
* ૧૯૮૧ - ભારતીય અભિનેત્રી નરગીસ (જ. ૧૯૨૯)
* ૨૦૦૬ – પ્રમોદ મહાજન, ભારતીય રાજકારણી (જ. ૧૯૪૯)
* 

## તહેવારો અને ઉજવણીઓ 
* આંતરરાષ્ટ્રીય ઉર્જા દિવસ 
* વિશ્વ પ્રેસ સ્વતંત્રતા દિવસ (World Press Freedom Day)
* બંધારણ દિવસ, પોલેન્ડ અને લિથુઆનિયા.
* બંધારણ સ્મારક દિવસ – જાપાન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
મે ૨

**૨ મે**નો દિવસ ગ્રેગોરીયન પંચાંગ મુજબ વર્ષનો ૧૨૨મો (લિપ વર્ષ દરમ્યાન ૧૨૩મો) દિવસ છે. આ દિવસ પછી વર્ષ પુરું થવામાં ૨૪૩ દિવસ બાકી રહે છે.

## મહત્વની ઘટનાઓ 
* ૧૯૦૬ – ગ્રીસના એથેન્સમાં ઓલમ્પિક ગેમ્સ (ઇન્ટરકેલેટેડ ગેમ્સ)નો સમાપન સમારોહ.
* ૧૯૫૨ – વિશ્વનાં પ્રથમ જેટ યાત્રીવિમાન,'દ હેવિલેન્ડ કોમેટ ૧'એ ,લંડન થી 'જોહાનિસબર્ગ'ની પોતાની પ્રથમ ઉડાન ભરી.
* ૧૯૯૮ – યુરોપીય સંઘની નાણાકીય નીતિને વ્યાખ્યાયિત કરવા અને અમલમાં મૂકવા માટે બ્રસેલ્સમાં *યુરોપિયન સેન્ટ્રલ બેંક*ની સ્થાપના કરવામાં આવી. 
* ૨૦૦૮ – ચક્રવાત(Cyclone) 'નરગિસ'નાં કોપથી મ્યાંમાર (બર્મા)માં ૧,૩૦,૦૦૦ લોકોની જાનહાની થઇ અને લાખો લોકો બેઘર બન્યા.
* ૨૦૧૧ – ૧૧ સપ્ટેમ્બરના હુમલા પાછળના શંકાસ્પદ માસ્ટરમાઇન્ડ અને એફબીઆઈના મોસ્ટ વોન્ટેડ વ્યક્તિ ઓસામા બિન લાદેનને પાકિસ્તાનના એબોટાબાદમાં અમેરિકાના વિશેષ દળોએ મારી નાખ્યો.
## જન્મ 
* ૧૮૮૭ - ચુનીલાલ શાહ, ગુજરાતી સાહિત્યકાર. (અ. ૧૯૬૬)
* ૧૯૨૧ – સત્યજીત રે, ચલચિત્ર નિર્દેશક (અ. ૧૯૯૨)
* ૧૯૨૧ – બ્રજબાસી લાલ, બી. બી. લાલ નામથી જાણીતા ભારતીય પુરાતત્વશાસ્ત્રી. 
* ૧૯૬૯ – બ્રાયન લારા, ભૂતપૂર્વ વેસ્ટ ઈન્ડિયન ક્રિકેટ ખેલાડી.

## અવસાન 
* 

## તહેવારો અને ઉજવણીઓ 
* પોલેન્ડ, ધ્વજ દિન.
* ઈરાન,શિક્ષક દિન.
* ઇન્ડોનેશિયા, રાષ્ટ્રીય શિક્ષણ દિન.

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
જાન્યુઆરી ૦

**જાન્યુઆરી ૦** છદ્મ તારીખ છે.

**જાન્યુઆરી ૦**, વાર્ષીક પંચાંગમાં જાન્યુઆરી ૧ પહેલાના દિવસનો નિર્દેશ કરે છે, આ વાર્ષીક પંચાંગ અવકાશી પદાર્થોની સાથે તારીખનાં મુલ્યને સાંકળતું કોષ્ટક છે. તે જેતે વર્ષ માટે પ્રકાશીત પંચાંગની તારીખોની નોંધ રાખે છે,માટે પાછલા વર્ષનો કોઇપણ સંદર્ભ અવગણે છે,ત્યાં સુધીકે પાછલા વર્ષની ડિસેમ્બર ૩૧ તારીખ જો સમાન દિવસે હોય તો તેને પણ. જાન્યુઆરી ૦, દર યુગારંભે, સેકન્ડ માટે થાય છે. "૧૯૦૦ જાન્યુઆરી ૦ ૧૨ કલાકે પંચાંગીય સમય". ૧૯૦૦ જાન્યુઆરી ૦ (ગ્રિનવિચ મીન બપોર) ન્યુકોમ્બનાં સુર્ય કોષ્ટક માટે પણ વપરાતી હતી જે જુલિયન દિવસ માટે યુગારંભ બને છે.  
માઇક્રોસોફ્ટ એક્સેલમાં ૧૯૦૦ તારીખ સ્વરૂપનો  દિવસ ૦, જાન્યુઆરી ૦, ૧૯૦૦ હોય છે. 

## આ પણ જુઓ 
* ફેબ્રુઆરી ૩૦

## સંદર્ભ 
જાન્યુઆરી ૦૦
શ્રેણી:ડિસેમ્બર
મે ૪

**૪ મે**નો દિવસ ગ્રેગોરીયન પંચાંગ મુજબ વર્ષનો ૧૨૪મો (લિપ વર્ષ દરમ્યાન ૧૨૫મો) દિવસ છે. આ દિવસ પછી વર્ષ પુરું થવામાં ૨૪૧ દિવસ બાકી રહે છે.

## મહત્વની ઘટનાઓ 
* ૧૪૯૪ – કોલંબસે (Christopher Columbus) જમૈકા (Jamaica)માં ઉતરાણ કર્યું.
* ૧૭૯૯ – ચોથું એંગ્લો - મૈસૂર યુદ્ધ: શ્રીરંગપટ્ટનમની (Seringapatam) લડાઇ: ટીપુ સુલ્તાન (Tipu Sultan), બ્રિટિશ લશ્કરનાં હાથે મરાયો અને શ્રીરંગપટ્ટનમનો ઘેરો સમાપ્ત થયો.
* ૧૯૦૪ – અમેરિકા દ્વારા પનામા નહેર (Panama Canal)નું બાંધકામ શરૂ થયું.
* ૧૯૫૩ – અંગ્રેજી ભાષાના સાહિત્યકાર અર્નેસ્ટ હેમિંગ્વે (Ernest Hemingway)ને તેમનાં પુસ્તક *"ધ ઓલ્ડમેન એન્ડ ધ સી"* માટે પુલિત્ઝર પ્રાઇઝ (Pulitzer Prize) અપાયું.
* ૧૯૫૯ – પ્રથમ વાર્ષિક ગ્રેમી પુરસ્કાર સમારોહ યોજવામાં આવ્યો.
* ૧૯૭૯ – 'માર્ગારેટ થેચર', યુનાઇટેડ કિંગડમનાં પ્રથમ મહિલા વડાપ્રધાન બન્યા.
* ૧૯૯૦ –  લાટવિયાએ સોવિયેત યુનિયનથી સ્વતંત્રતાની ઘોષણા કરી.
* 
## જન્મ 
* ૧૦૦૬ – ખ્વાજા અબ્દુલ્લા અન્સારી, પર્શિયન રહસ્યવાદી અને કવિ (અ. ૧૦૮૮)
* ૧૬૪૯ – બુંદેલખંડ કેસરી તરીકે જાણીતા મહારાજા છત્રસાલ (Maharaja Chhatrasal) (અ. ૧૭૩૧) 
* ૧૭૬૭ – સંત ત્યાગરાજ, ભક્તિમાર્ગી કવિ અને કર્ણાટક સંગીતના મહાન સંગીતજ્ઞ. (અ. ૧૮૪૭)

## અવસાન 
* ૧૭૯૯ – ટીપુ સુલતાન, મૈસુર રાજ્યના શાસક (જ. ૧૭૫૦)
* ૧૯૯૧ - ચંદ્રવદન મહેતા, ગુજરાતી સાહિત્યકાર. (જ.૧૯૦૧)

## તહેવારો અને ઉજવણીઓ 
* આંતરરાષ્ટ્રીય અગ્નિશામક દિવસ (International Firefighters' Day)
* યુ.એસ. – પક્ષી દિન

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
કેવટ

**કેવટ** રામાયણમાં આવતું એક પાત્ર છે, જેણે ૧૪ વર્ષના વનવાસ માટે વનમાં જતાં રામ, સીતા અને લક્ષ્મણને પોતાની નાવમાં બેસાડી ગંગા પાર કરાવી હતી. આ કથાનું વર્ણન તુલસીદાસ કૃત રામચરિત માનસના  અયોધ્યાકાંડમાં કરવામાં આવ્યું છે. કેવટ શ્રી રામચંદ્રનો અનન્ય ભક્ત હતો.

કહેવાય છે કે સૃષ્ટિના આરંભકાળમાં જ્ચારે સંપૂર્ણ જગત જળમાં હતું, ત્યારે કેવટનો જન્મ કાચબા યોનિમાં થયો હતો. કાચબા યોનિમાં પણ એને ભગવાન માટે અત્યાધિક પ્રેમ હતો. પોતાને મોક્ષ મળે તે માટે કેવટે શેષ શૈયા પર શયન કરતા ભગવાન વિષ્ણુના પગના અંગુઠાને સ્પર્શ કરવાનો પ્રયત્ન કર્યો હતો, જેમાં કેવટ અસફળ થયો હતો. આ સમય પછી એક યુગથી પણ અધિક સમય સુધી અનેક જન્મમાં એણે ભગવાનની તપસ્યા કરી અને અંતે ત્રેતા યુગમાં કેવટના રુપે જન્મ લઇ, ભગવાન વિષ્ણુ, કે જે રામના રુપે  અવતર્યા હતા, તેમની કૃપાથી મોક્ષ પ્રાપ્ત કર્યો હતો.

શ્રેણી:રામાયણ
શ્રેણી:પૌરાણિક પાત્રો
યુરોપ દિન

યુરોપમાં,શાંતિ અને એકતા માટે દર વર્ષે મે ૫નાં રોજ 'યુરોપિયન સમિતી' દ્વારા **યુરોપ દિન** ઉજવાય છે, જોકે 'યુરોપિય સંઘ' દ્વારા આ દિવસની ઉજવણી  મે ૯નાં અલગથી કરવામાં આવે છે.

'યુરોપિયન સમિતી' દ્વારા ઉજવાતો દિવસ,તેની ૧૯૪૯માં થયેલ રચનાની યાદગીરી સુચવે છે,જ્યારે 'યુરોપિય સંઘ' દ્વારા ઉજવાતો દિવસ ૧૯૫૦માં તેમની રચનાનાં સુચનની ઉજવણીરૂપે છે.

## બાહ્ય કડીઓ
* યુરોપ દિન, ૯ મે 
* ૯ મે ૧૯૫૦ ની ઘોષણા

શ્રેણી:મહત્વના દિવસો
આંતરરાષ્ટ્રીય દાયણ દિવસ

**આંતરરાષ્ટ્રીય દાયણ દિવસ** પ્રથમ વખત મે ૫ ૧૯૯૧નાં રોજ ઉજવવામાં આવેલ, અને અત્યારે ૫૦ થી વધુ દેશોમાં આની ઉજવણી કરાય છે.

દાયણો(midwives)(સુવાવડ કરાવનાર નર્સ બહેનો)નાં સન્માન અને પરીચય માટેના દિવસનો આ વિચાર, ૧૯૮૭ નાં નેધરલેન્ડમાં યોજાયેલ 'આંતરરાષ્ટ્રીય દાયણ સંઘ'ની પરીષદમાં,કરાયેલ. 

### બાહ્ય કડીઓ
* આંતરરાષ્ટ્રીય દાયણ દિવસ 

શ્રેણી:મહત્વના દિવસો
શ્રેણી:આરોગ્ય
આંતરરાષ્ટ્રીય પરીચારિકા દિવસ

**આંતરરાષ્ટ્રીય પરીચારિકા દિવસ** (IND), દર વર્ષે મે ૧૨ના રોજ પુરી દુનિયામાં, સમાજ તરફનાં પરીચારિકાઓ (નર્સ બહેનો)નાં કિંમતી યોગદાનની યાદગીરી અને આભાર વ્યક્ત કરવા માટે ઉજવવામાં આવે છે. આ દિવસ,'દયાની દેવી' તરીકે પ્રસિદ્ધ થયેલ' બ્રિટિશ પરીચારિકા ફ્લોરેન્સ નાઇટિંગલનાં જન્મદિને ઉજવાય છે. 

શ્રેણી:મહત્વના દિવસો
શ્રેણી:આરોગ્ય
મે ૫

**૫ મે**નો દિવસ ગ્રેગોરીયન પંચાંગ મુજબ વર્ષનો ૧૨૫મો (લિપ વર્ષ દરમ્યાન ૧૨૬મો) દિવસ છે. આ દિવસ પછી વર્ષ પુરું થવામાં ૨૪૦ દિવસ બાકી રહે છે.

## મહત્વની ઘટનાઓ 
* ૫૫૩ – કોન્સ્ટાન્ટિનોપલની દ્વિતીય પરિષદ શરૂ થઈ.
* ૧૨૬૦ – કુબ્લાઇ ખાન (Kublai Khan), મોંગોલ સામ્રાજ્ય (Mongol Empire)નો શાસક બન્યો.
* ૧૭૬૨ – રશિયા અને પર્શિયા વચ્ચે સેન્ટ પિટ્સબર્ગ સંધિ થઈ.
* ૧૮૦૯ – મેરી કીઝ, રેશમ અને દોરાથી સ્ટ્રો વણાટ કરવાની તકનીક માટે યુ.એસ. પેટન્ટ મેળવનાર પ્રથમ મહિલા બની.
* ૧૮૨૧ – દક્ષિણ એટલાન્ટીક મહાસાગરના 'સેન્ટ હેલેના' ટાપુ પર નજરકેદ નેપોલિયન (Napoleon I)નું મૃત્યુ થયું. 
* ૧૮૩૫ – બેલ્જીયમમાં (Belgium), યુરોપખંડની પ્રથમ રેલ્વે 'બ્રસેલ્સ' (Brussels) અને 'મેચેલેન' (Mechelen) વચ્ચે શરૂ થઇ.
* ૧૯૦૫ – સ્ટ્રેટન બ્રધર્સ કેસની સુનાવણી (લંડન, ઇંગ્લેન્ડ) શરૂ થઈ અને પહેલી વાર ફિંગરપ્રિન્ટ પુરાવાનો ઉપયોગ હત્યા માટે દોષિત ઠેરવવા થયો.
* ૧૯૨૫ – દક્ષિણ આફ્રિકા (South Africa)ની સરકારે, આફ્રિકાન્સ ભાષા (Afrikaans)ને સત્તાવાર ભાષા જાહેર કરી.
* ૧૯૫૫ – ફ્રાન્સ, બ્રિટન અને અમેરિકાએ પશ્ચિમ જર્મનીના સાર્વભૌમત્વને માન્યતા આપતી સંધિ અમલમાં મૂકી.
* ૧૯૬૧ – એલન શેપર્ડ પેટા-ઓર્બિટલ ફ્લાઇટમાં બાહ્ય અવકાશમાં મુસાફરી કરનારા પ્રથમ અમેરિકન બન્યા.
* ૧૯૬૪ – યુરોપિયન સમિતીએ '૫ મે' ને યુરોપ દિન જાહેર કર્યો.
*

## જન્મ 
* ૧૪૭૯ – ગુરુ અમરદાસ (Guru Amar Das), ત્રીજા શીખ ગુરુ (અ. ૧૫૭૪)
* ૧૮૧૮ – કાર્લ માર્ક્સ (Karl Marx), જર્મન રાજપુરુષ અને તત્ત્વચિંતક (અ. ૧૮૮૩)
* ૧૯૧૧ – પ્રીતીલતા વાડ્ડેદાર, ભારતીય ઉપખંડના એક બંગાળી રાષ્ટ્રવાદી ક્રાંતિકારી. (અ. ૧૯૩૨) 
* ૧૯૧૬ - જ્ઞાની ઝૈલસિંઘ, ભારતના ૭મા રાષ્ટ્રપતિ. (અ. ૧૯૯૪)

## અવસાન 
* ૧૮૨૧ – નેપોલિયન (જ. ૧૭૬૯) 
* ૨૦૦૬ – નૌશાદ (Naushad), સંગીતકાર (જ. ૧૯૧૯) 
* ૨૦૧૨ - રમણ સુરેન્દ્રનાથ (Raman Surendranath), ભારતીય ક્રિકેટર (જ. ૧૯૩૭)

## તહેવારો અને ઉજવણીઓ 
* આંતરરાષ્ટ્રીય દાયણ દિવસ (દાયણ=બાળકનો જન્મ, સુવાવડ કરાવનાર મહિલા,નર્સ ) 
* યુરોપ: યુરોપ દિન 
* ભારતીય આગમન દિવસ : કેરેબિયન, ફિજી અને મોરેશિયસના દેશોમાં ભારતીય ઉપખંડના લોકોને યુરોપિયન સંસ્થાનવાદી અધિકારીઓ અને તેમના એજન્ટો દ્વારા ગિરમીટિયા મજૂર તરીકે લવાયાની યાદમાં ઉજવવામાં આવે છે.

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
અખરોટ

**અખરોટ** એ એક જાતનું ફળ છે, જે ખાસ કરીને સુકા મેવા તરીકે ખાવાના ઉપયોગમાં લેવામાં આવે છે. અખરોટનું બાહ્ય આવરણ લાકડા જેવું ખૂબ જ સખત હોય છે તેમ જ અંદરનો ગર્ભ માણસના મગજ જેવા આકારનો હોય છે. અખરોટના વૃક્ષનું વૈજ્ઞાનિક નામ જગ્લાન્સ નિગ્રા (Juglans Nigra) છે.

ભારત દેશમાં અખરોટનું ઉત્પાદન કાશ્મીર પ્રદેશમાં થાય છે. આ સુકા મેવાનો ઉપયોગ ખાદ્ય પદાર્થ જેવા કે આઇસ્ક્રીમ, શીખંડ, ચોકલેટ, જેલી વગેરેની બનાવટમાં પણ કરવામાં આવે છે. અખરોટનું તેલ પણ બનાવવામાં આવે છે. અખરોટના ગર્ભનો આકાર મગજ જેવો હોવાને કારણે તેને ખાવાથી ખાનારના મગજને પોષણ મળે છે એવું માનવામાં આવે છે.

અખરોટ અખરોટમા બહુ ઓછા પ્રમાણમા ચરબી હોય છે. એના નિયમિત સેવનથી આયુષ્યમા પાચં થી દસ વષનો વધારો થાય છે. તે હ્રદયને રક્ષણ આપે છે અને કૉલેસ્ટરોલ ઘટાડે છે. અખરોટ ઉપરાતં કાજુ, બદામ, પિસ્તા પણ પ્રોટીન અને વિટામીનથી ભરપૂર હોય છે. અખરોટને સલાડમાં દળીને નાસ્તામાં ખાઈ શકાય.

ઓસ્ટ્રેલિયાનાં સંશોધકોએ લગભગ ૫૦ વધુ વજનવાળા અને ડાયાબીટીસનો રોગ ધરાવતા સ્ત્રી-પુરુષના આરોગ્યપ્રદ આહારમાં રોજ ૩૦ ગ્રામ અખરોટનો ઉમેંરો કર્યો. પછી તેઓએ નોધ્યું કે અખરોટથી દર્દીમાં ઇન્સ્યુલીન લેવલનો વધારો નોંધાયો અને શુગર ઘટયું હતું. અખરોટમાં વિટામીન ઇ એન્ટી ઓકિસડન્ટ છે તેમજ એમાંથી નીકળતું તેલ ઓમેગા ઓઈલ અને પોલિ અનસેચરેટેડ ફેટ્સ ભરપૂર હોય છે .જેથી ઇન્સ્યુલીનની કામગીરી ખોરવ્યા વિના ચયાપચયની ક્રિયા થાય છે અને દર્દીમાં શુગર લેવલ કાબુમાં રહે છે.

## બાહ્ય કડીઓ 
* 

શ્રેણી:ખોરાક
શ્રેણી:સૂકોમેવો
શ્રેણી:આયુર્વેદિક ઓસડિયાં
બાલ (તા.ડેડીયાપાડા)

**બાલ (તા.ડેડીયાપાડા)** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ પૂર્વ ભાગમાં આવેલા નર્મદા જિલ્લામાં આવેલા કુલ ૫ (પાંચ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા એવા ડેડીયાપાડા તાલુકામાં આવેલું એક ગામ છે. આ ગામમાં મુખ્યત્વે આદિવાસી લોકોની વસ્તી રહે છે. બાલ ગામમાં પ્રાથમિક શાળા, આંગણવાડી અને દૂધની ડેરી જેવી સવલતો પ્રાપ્ય છે. આ ગામ ડુંગરાળ તેમ જ જંગલ વિસ્તારમાં આવેલું છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો (જંગલમાંથી પ્રાપ્ત થતી ઈમારતી લાકડા સિવાયની ખોરાક તરીકે વાપરી શકાય તેવી તેમ જ વેચાણ કરી પૈસા મેળવી શકાય તેવી વસ્તુઓ) એકઠી કરી તેને વેચીને પણ પોતાનું ગુજરાન ચલાવે છે.

શ્રેણી:ડેડીયાપાડા તાલુકો
વૈશાખ સુદ ૧૦

**વૈશાખ સુદ ૧૦**ને ગુજરાતીમાં **વૈશાખ સુદ દશમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો દશમો દિવસ છે, જ્યારે શક સંવત મુજબ વર્ષના બીજા મહિનાનો દશમો દિવસ છે.

## તહેવારો અને ઉજવણીઓ
* મહાવીર સ્વામી કેવલજ્ઞાન કલ્યાણક (જૈન ધર્મ) 
* 
## મહત્વની ઘટનાઓ 
* ૧૭૦૭ - મુનિ શ્રી ખીમાવિજયજીએ,અમદાવાદ ખાતે,'કલ્પસૂત્ર' નામક જૈન ગ્રંથ પર ગુજરાતી ભાષામાં 'ખીમશાહિ ટીકા' લખવાનું કાર્ય પૂર્ણ કર્યું. 
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
મોઠીયા

**મોઠીયા** ભારત દેશના પશ્ચિમ ભાગમાં આવેલા ગુજરાત રાજ્યના મધ્યદક્ષિણ ભાગમાં આવેલા ભરૂચ જિલ્લામાં આવેલા કુલ ૯ (નવ) તાલુકાઓ પૈકીના એવા હાંસોટ તાલુકામાં આવેલું એક મહ્ત્વનું ગામ છે. મોઠીયા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે કપાસ,  ડાંગર તેમ જ શાકભાજીના પાકની ખેતી કરવામાં આવે છે. આ ઉપરાંત કેટલાક લોકો પિયતની સગવડ મેળવી શેરડી, કેળાં, ડાંગર વગેરેની ખેતી પણ કરે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:હાંસોટ તાલુકો
મે ૬

**૬ મે**નો દિવસ ગ્રેગોરીયન પંચાંગ મુજબ વર્ષનો ૧૨૬મો (લિપ વર્ષ દરમ્યાન ૧૨૭મો) દિવસ છે. આ દિવસ પછી વર્ષ પુરું થવામાં ૨૩૯ દિવસ બાકી રહે છે.

## મહત્વની ઘટનાઓ 
* ૧૮૪૦ – પેની બ્લેક ટપાલ ટિકિટ યુનાઇટેડ કિંગડમ અને આયર્લેન્ડમાં ઉપયોગ માટે માન્ય બની.
* ૧૮૫૭ – ભારતના પ્રથમ સ્વાતંત્ર્ય સેનાની મંગલ પાંડેનાં બળવા પછી, ઇસ્ટ ઇન્ડીયા કંપનીએ તેની બંગાળ ઇન્ફન્ટ્રિની ૩૪મી પલટણને વિખેરી નાખી. 
* ૧૮૮૯ – પેરીસમાં યુનિવર્સલ પ્રદર્શની દરમિયાન, ઍફીલ ટાવર અધિકૃત રીતે જનતા માટે ખુલ્લો મુકાયો.
* ૧૯૦૪ – હેરી માર્ટિન્સન, સ્વીડિશ કવિ, નલકથાકાર અને નોબલ પુરસ્કાર વિજેતા. (અ. ૧૯૭૮)
* ૧૯૧૦ – જ્યોર્જ પંચમ તેના પિતા એડવર્ડ સાતમાના અવસાન પર ગ્રેટ બ્રિટન, આયર્લેન્ડ અને અન્ય વિદેશી પ્રદેશોના રાજા બન્યા.
* ૧૯૩૭ – હિંડેનબર્ગ દુર્ઘટના (Hindenburg disaster): જર્મન હવાઇ જહાજ 'હિંડેનબર્ગ', લેકહર્સ્ટ, ન્યુ જર્સીમાં દુર્ઘટનાગ્રસ્ત બન્યું. જેમાં ૩૬ લોકોની જાનહાની થઇ.
right|thumb|હિંડેનબર્ગ દુર્ઘટના
* ૧૯૪૦ – જ્હોન સ્ટેઇનબેકને તેમની નવલકથા ધ ગ્રેપ્સ ઓફ રેથ માટે પુલિત્ઝર પુરસ્કાર એનાયત કરવામાં આવ્યો.
* ૧૯૯૪ – ભૂતપૂર્વ કર્મચારી પૌલા જોન્સે અમેરિકાના પ્રમુખ બિલ ક્લિન્ટન સામે કેસ દાખલ કર્યો. તેમણે આક્ષેપ કર્યો કે ૧૯૯૧માં બિલ ક્લિન્ટને તેમની જાતીય સતામણી કરેલ. 
* ૧૯૯૪ – ચેનલ ટનલ (Channel Tunnel) ખુલ્લી મુકાઇ, સાત વર્ષની કામગીરી પછી ઇંગલેન્ડ અને ફ્રાન્સ વચ્ચે યાતાયાત માટે બનાવાયેલ આ ટનલ ખુલ્લી મુકાઇ. 
* 
## જન્મ 
* ૧૮૫૬ – સિગ્મંડ ફ્રેઇડ (Sigmund Freud), ઓસ્ટ્રિયન મનોચિકિત્સક (અ. ૧૯૩૯)
* ૧૮૬૧ – મોતીલાલ નહેરૂ, સ્વતંત્રતા સેનાની (અ. ૧૯૩૧)
* 
## અવસાન 
* 
## તહેવારો અને ઉજવણીઓ 
* આંતરરાષ્ટ્રીય ઉપવાસ દિન (International No Diet Day) 
*
## બાહ્ય કડીઓ 
* બી.બી.સી.(BBC): આજનો દિવસ 

----

શ્રેણી:મે
ગુજરાતના અભયારણ્યો તથા રાષ્ટ્રીય ઉદ્યાનો

અહીં **ગુજરાતના અભયારણ્યો તથા રાષ્ટ્રીય ઉદ્યાનો**ની યાદી આપેલ છે.

## ગુજરાતના રાષ્ટ્રીય ઉદ્યાનો
## ગુજરાતના અભયારણ્યો
## સંદર્ભ
શ્રેણી:ગુજરાત
શ્રેણી:ગુજરાતનાં વન્યજીવો
શ્રેણી:વન્ય
શ્રેણી:ગુજરાતના અભયારણ્યો
શ્રેણી:ગુજરાતના રાષ્ટ્રીય ઉદ્યાનો
શ્રેણી:ભારતના રાષ્ટ્રીય ઉદ્યાનો
મે ૭

**૭ મે**નો દિવસ ગ્રેગોરીયન પંચાંગ મુજબ વર્ષનો ૧૨૭મો (લિપ વર્ષ દરમ્યાન ૧૨૮મો) દિવસ છે. આ દિવસ પછી વર્ષ પુરું થવામાં ૨૩૮ દિવસ બાકી રહે છે.

## મહત્વની ઘટનાઓ 
* ૫૫૮ – કોન્સ્ટેન્ટીનોપલમાં હેગિયા સોફિયાનો ગુંબજ તેના નિર્માણના વીસ વર્ષ પછી તૂટી પડ્યો.
* ૧૮૯૫ – સેન્ટ પીટર્સબર્ગમાં રશિયન વૈજ્ઞાનિક એલેક્ઝાન્ડર સ્ટેપાનોવિચ પોપોવે રશિયન ફિઝિકલ એન્ડ કેમિકલ સોસાયટીને તેમની શોધ પોપોવ લાઇટનિંગ ડિટેક્ટર - એક આદિમ રેડિયો રિસીવર પ્રદર્શિત કરી. ભૂતપૂર્વ સોવિયેત યુનિયનના કેટલાક ભાગોમાં આ દિવસની વર્ષગાંઠને રેડિયો ડે તરીકે ઉજવવામાં આવે છે.
* ૧૯૪૬ – 'ટોક્યો ટેલિકોમ્યુનિકેશન એન્જીનિયરીંગ' (જે પછીથી સોની (જાપાન) (Sony) થી ઓળખાઇ)ની ૨૦ કર્મચારીઓ સાથે સ્થાપના થઇ.
* ૧૯૫૨ – ઇન્ટીગ્રેટેડ સર્કિટ (Integrated circuit)નો વિચાર, તમામ આધુનીક કોમ્પ્યુટરની મુખ્ય જરૂરીયાત, પ્રથમ વખત 'જ્યોફ્રી ડમ્મેરે'(Geoffrey W.A. Dummer) પ્રકાશિત કર્યો.
* ૧૯૯૨ – અવકાશ યાન 'એન્ડોવર'નું પ્રક્ષેપણ કરાયું (STS-49).
* ૨૦૦૦ – વ્લાદિમીર પુતિન રશિયાના રાષ્ટ્રપતિ બન્યા. 
* ૨૦૦૭ – મહાન હેરોદ (Herod the Great)ની કબર શોધી કાઢવામાં આવી.

## જન્મ 
* ૧૮૧૨ – રોબર્ટ બ્રાઉનિંગ, અંગ્રેજી કવિ અને નાટ્યકાર (અ. ૧૮૮૯)
* ૧૮૬૧ – રવિન્દ્રનાથ ટાગોર, લેખક,કવિ, નોબૅલ પારિતોષિક વિજેતા (અ. ૧૯૪૧)
* ૧૮૮૦ – પાંડુરંગ વામન કાણે, સંસ્કૃત વિદ્વાન અને પ્રાચ્યવિદ્યાવિશારદ, ભારત રત્ન પુરસ્કાર વિજેતા (અ. ૧૯૭૨)
* ૧૯૧૨ – પન્નાલાલ પટેલ, લેખક (અ. ૧૯૮૯)
*

## અવસાન 
* ૧૫૩૯ – ગુરુનાનક, શીખ ધર્મના સ્થાપક (જ. ૧૪૬૯)
* ૧૯૨૪ – અલ્લૂરિ સીતારામ રાજુ, ભારતીય ક્રાંતિકારી અને સ્વાતંત્ર્ય સેનાની. (અ. ૧૮૯૭/૧૮૯૮)

## તહેવારો અને ઉજવણીઓ 
* રેડિયો દિવસ – રશિયા.

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
વાંદરું

## વર્તણૂક 
આ પ્રાણી ૧૦ થી ૨૦ ના ટોળામાં રહે છે. જેમાં મોટો નર વાંદરો સરદાર તરીકે વર્તે છે. સવાર અને સાંજે ખોરાક શોધવા નીકળે છે, બપોરના સમયે ઝાડ પર આરામ કરે છે. ફળ આવેલા વૃક્ષો પર વધુ જોવા મળે છે. મોટા ભાગે વૃક્ષો પરથી જ ખોરાક મેળવે છે અને જમીન પર લાંબો સમય બેસતા નથી.

## બાહ્ય કડીઓ 
* Primate Info Net *Semnopithecus* Factsheets
વૈશાખ સુદ ૧૫

**વૈશાખ સુદ ૧૫**ને ગુજરાતીમાં **વૈશાખ સુદ પૂનમ** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો પંદરમો દિવસ છે, જ્યારે શક સંવત મુજબ વર્ષના બીજા મહિનાનો પંદરમો દિવસ છે. 

## તહેવારો અને ઉજવણીઓ
* બુદ્ધ પૂર્ણિમા 
* વ્રત પૂનમ 
* કૂર્મ જ્યંતી
* ઊંઝામાં શ્રી ઉમિયા માતાની ભવ્ય નગર યાત્રા નિકળે છે.  
* 
## મહત્વની ઘટનાઓ 
*
## જન્મ
*
## અવસાન
*
## સંદર્ભ
----

શ્રેણી:પંચાંગ
શ્રેણી:સમય
વૈશાખ સુદ ૧૪

**વૈશાખ સુદ ૧૪**ને ગુજરાતીમાં **વૈશાખ સુદ ચૌદસ** કે **વૈશાખ સુદ ચતૃદશી** કહેવાય છે. આ દિવસ હિંદુ વૈદિક પંચાગના વિક્રમ સંવત મુજબ વર્ષના સાતમા મહિનાનો ચૌદમો દિવસ છે, જ્યારે શક સંવત મુજબ વર્ષના બીજા મહિનાનો ચૌદમો દિવસ છે.

## તહેવારો અને ઉજવણીઓ
* ચંન્દ્રુવા ડુંગર તીર્થ-કચ્છ જિલ્લો, આજે હજારો શ્રધ્ધાળુઓ યાત્રા કરવા આવે છે.  
* નૃસિંહ ચૌદસ  (વૈષ્ણવ સંપ્રદાય)
* 
## મહત્વની ઘટનાઓ 
* ૮૭૬ - આદ્ય શંકરાચાર્યની પુણ્યતિથી. (સને:૮૨૦)
## જન્મ
* ???? - નૃસિંહ ભગવાન.
## અવસાન
* ૮૭૬ - આદ્ય શંકરાચાર્ય. (સને:૮૨૦) 
## સંદર્ભ
----

શ્રેણી:પંચાંગ
શ્રેણી:સમય
સિંહ (સંદિગ્ધ)

સિંહ એક સંદિગ્ધ શબ્દ છે. જો આપ આ શબ્દ વિષે શોધી રહ્યા હોવ તો, શક્ય છે કે તમે નીચેના પૈકી કોઈ એક લેખ વિષે જાણવા માંગતા હોવઃ

* એશિયાઇ સિંહ - માત્ર ભારત દેશના ગુજરાત રાજ્યના ગીરનાં જંગલમાં જોવા મળતા સિંહ
* આફ્રિકન સિંહ - આફ્રિકાનાં દેશોમાં જોવા મળતા સિંહ
* સિંહ (નામ) - નામમાં કે અટકમાં વપરાતો શબ્દ સિંહ, જેમકે ભારતના વડાપ્રધાન મનમોહન સિંહ
* સિંહ રાશી - બાર રાશીમાંની એક રાશી
મે ૮

**૮ મે**નો દિવસ ગ્રેગોરીયન પંચાંગ મુજબ વર્ષનો ૧૨૮મો (લિપ વર્ષ દરમ્યાન ૧૨૯મો) દિવસ છે. આ દિવસ પછી વર્ષ પુરું થવામાં ૨૩૭ દિવસ બાકી રહે છે.

## મહત્વની ઘટનાઓ 
* ૧૮૮૬ – ઔષધશાસ્ત્રી 'જોહન પેમ્બરટને'(John Styth Pemberton) કાર્બોનેટેડ પીણાની શોધ કરી જે પછીથી "કોકા-કોલા" (Coca-Cola)ના નામે પ્રસિધ્ધ થયું.
* ૧૯૧૨ – અમેરિકન ફિલ્મ અને ટેલિવિઝન ઉત્પાદન અને વિતરણ કંપની *પેરામાઉન્ટ પિક્ચર્સ*ની સ્થાપના કરવામાં આવી.
* ૧૯૩૩ – મહાત્મા ગાંધીએ ભારતમાં અંગ્રેજોનાં અત્યાચારના વિરોધમાં ૨૧ દિવસના ઉપવાસની શરૂઆત કરી.
* ૧૯૭૮ – રેઇનહોલ્ડ મેસનર અને પીટર હેબલર દ્વારા પૂરક ઓક્સિજન વિના માઉન્ટ એવરેસ્ટનું પ્રથમ આરોહણ.
* ૧૯૮૦ – વિશ્વ આરોગ્ય સંસ્થાએ શીતળા (Smallpox)નાં સંપૂર્ણ નિવારણને સમર્થન આપ્યું. 
* ૨૦૧૯ – બ્રિટિશ ૧૭ વર્ષીય ઇસાબેલ હોલ્ડવે ડ્રગ-પ્રતિરોધક ચેપની સારવાર માટે આનુવંશિક રીતે સુધારેલી ફેજ થેરાપી મેળવનાર પ્રથમ દર્દી બન્યા.
*

## જન્મ 
* ૧૯૧૩ – દેવજી મોઢા, ગુજરાતી કવિ. (અ. ૧૯૮૭)
* ૧૯૧૬ – સ્વામી ચિન્મયાનંદ, આધ્યાત્મિક ગુરુ (અ. ૧૯૯૩)
* ૧૯૧૬ – રામાનંદ સેનગુપ્તા, ભારતીય સિનેમેટોગ્રાફર (અ. ૨૦૧૭)
* ૧૯૨૨ – મનહર રસકપૂર, ગુજરાતી સિનેમામાં તેમના યોગદાન માટે જાણીતા ભારતીય ચલચિત્ર દિગ્દર્શક (અ. ૧૯૮૦)
* ૧૯૨૯ – ગિરિજા દેવી, ભારતીય શાસ્ત્રીય ગાયક (અ. ૨૦૧૭)
*

## અવસાન 
* ૧૮૯૯ – ચાફેકર બંધુઓ પૈકીના સૌથી નાના *વાસુદેવ ચાફેકર*. (જ. ૧૮૮૦)
*

## તહેવારો અને ઉજવણીઓ 
* વિશ્વ રેડક્રોસ દિન (World Red Cross Red Crescent Day)
* દક્ષિણ કોરિયા (South Korea): વાલિ દિન (Parents' Day)
* 
## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે
પાનુડા

**પાનુડા** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ પૂર્વ ભાગમાં આવેલા નર્મદા જિલ્લામાં આવેલા કુલ ૫ (પાંચ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા એવા ડેડીયાપાડા તાલુકામાં આવેલું એક ગામ છે. આ ગામમાં મુખ્યત્વે આદિવાસી લોકોની વસ્તી રહે છે. પાનુડા ગામમાં પ્રાથમિક શાળા, આંગણવાડી અને દૂધની ડેરી જેવી સવલતો પ્રાપ્ય છે. આ ગામ ડુંગરાળ તેમ જ જંગલ વિસ્તારમાં આવેલું છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો (જંગલમાંથી પ્રાપ્ત થતી ઈમારતી લાકડા સિવાયની ખોરાક તરીકે વાપરી શકાય તેવી તેમ જ વેચાણ કરી પૈસા મેળવી શકાય તેવી વસ્તુઓ) એકઠી કરી તેને વેચીને પણ પોતાનું ગુજરાન ચલાવે છે.

શ્રેણી:ડેડીયાપાડા તાલુકો
ભારતીય જીવનવીમા નિગમ

**ભારતીય જીવનવીમા નિગમ** (જે **LIC** તરીકે વધુ જાણીતી છે) ભારત સરકારની માલિકીની જીવન વીમા અને રોકાણ વ્યવસ્થાપન કંપની છે, જેનું મુખ્ય મથક મુંબઈમાં છે. ભારતની તે સૌથી મોટી વીમા કંપની છે, જેની અંદાજીત નાણાંકીય કિંમત  (૨૦૧૬) છે. ૨૦૧૩ મુજબ તે કુલ ₹૧,૪૩૩,૧૦૩.૧૪ કરોડના વીમા ધરાવે છે અને ₹૩૬૭.૮૨ લાખ વીમાઓ ૨૦૧૨-૧૩ના વર્ષમાં ધરાવતી હતી.

## સંદર્ભ 
## બાહ્ય કડીઓ 
* અધિકૃત વેબસાઇટ 
* LIC હાઉસિંગ ફાયનાન્સ લિમિટેડ 

શ્રેણી:કંપનીઓ
મે ૯

**૯ મે**નો દિવસ ગ્રેગોરીયન પંચાંગ મુજબ વર્ષનો ૧૨૯મો (લિપ વર્ષ દરમ્યાન ૧૩૦મો) દિવસ છે. આ દિવસ પછી વર્ષ પુરું થવામાં ૨૩૬ દિવસ બાકી રહે છે.

## મહત્વની ઘટનાઓ
* ૧૩૮૬ – ઇંગ્લેન્ડ અને પોર્ટુગલ વિન્ડસરની સંધિ પર હસ્તાક્ષર સાથેના તેમના જોડાણને ઔપચારિક રીતે બહાલી આપે છે, જે તેને વિશ્વનું સૌથી જૂનું રાજદ્વારી જોડાણ બનાવે છે જે હજી પણ અમલમાં છે.
* ૧૪૫૦ – અબ્દ અલ-લતીફ (તિમુરિદ રાજા)ની હત્યા કરવામાં આવી.
* ૧૫૦૨ – કોલંબસે,નવી દુનિયા (અમેરિકા)ની, તેની ચોથી અને અંતિમ યાત્રા માટે સ્પેન છોડ્યું.
* ૧૮૭૪ – મુંબઇ શહેરમાં,પ્રથમ ઘોડા ચાલિત બસે (ટ્રામ !) પ્રવેશ કર્યો, તે બે માર્ગો પર શરૂ કરાઇ
* ૧૯૦૧ – ઓસ્ટ્રેલિયાએ મેલબોર્નમાં તેની પ્રથમ રાષ્ટ્રીય સંસદ ખોલી.
* ૧૯૦૪ – વરાળ ચાલિત રેલ્વે એન્જીન 'સિટી ઓફ ટ્રુરો' (City of Truro),૧૦૦ માઇલ/કલાકની ઝડપે દોડનાર પ્રથમ વરાળ એન્જીન બન્યું.
* ૧૯૨૩ – દક્ષિણ મિશિગન ખાતે વિક્રમજનક ૬ ઇંચ બરફ પડ્યો, જેના કારણે ૧ થી ૬ વાગ્યા સુધીમાં તાપમાનમાં ૬૨ થી ૩૪ ડિગ્રી સુધીનો ઘટાડો નોંધાયો.
* ૨૦૧૦ – * રશિયાના સાઇબેરિયા સ્થિત કોયલા ખાણમાં થયેલા બે વિસ્ફોટોમાં ૧૨ વ્યક્તિઓનાં મોત થયાં અને ૪૧થી અધિક ઘાયલ થયા.
* ૨૦૧૦ – પાકિસ્તાનના સિંધ પ્રાંતની સરકારને સિંધ કોર્ટ અને સુપ્રીમ કોર્ટની જેલ સુધાર સમિતિની બેઠક પછી જેલમાં બંધ ૫ વર્ષથી વધુ સમય જેલમાં ગુજારી ચુકેલા કેદીઓને દર ત્રણ મહીના બાદ પત્ની સાથે એક રાત રહેવાની અનુમતિ આપવાનો ફેંસલો સુણાવ્યો.
* ૨૦૧૦ – ભારત દેશની વંદના શિવાને વિકાસશીલ દેશોમાં મહિલા સશક્તિકરણ અને પર્યાવરણ સંરક્ષણના ક્ષેત્રમાં સહયોગ આપવા માટે વર્ષ ૨૦૧૦ના સિડની શાંતિ પુરસ્કાર માટે પસંદ કરવામાં આવ્યા.
* ૨૦૧૫ – રશિયા એ વિજય દિવસની ૭૦મી વર્ષગાંઠની ઉજવણી માટે મોસ્કોના રેડ સ્ક્વેરમાં તેની અત્યાર સુધીની સૌથી મોટી લશ્કરી પરેડનું પ્રદર્શન કર્યું.

## જન્મ
* ૧૫૪૦ – મહારાણા પ્રતાપ (અ. જાન્યુઆરી ૧૯, ૧૫૯૭) 
* ૧૮૬૬ – ગોપાલ કૃષ્ણ ગોખલે, ભારતીય સ્વતંત્રતા ચળવળના ઉદારવાદી રાજનેતા અને સમાજ સુધારક. (અ. ૧૯૧૫)
* ૧૮૯૫ – લ્યુસિયન બ્લાગા, રોમાનિયન ફિલસૂફ, કવિ, નાટ્યકાર, કવિતા અનુવાદક અને નવલકથાકાર. (અ. ૧૯૬૧)
* ૧૯૧૬ – ઈશ્વર પેટલીકર, ગુજરાતી લેખક અને પત્રકાર. (અ. ૧૯૮૩)

## અવસાન
* ૧૯૫૯ – ભાઉરાવ પાટિલ, મહારાષ્ટ્રના સામાજિક કાર્યકર્તા અને શિક્ષણવિદ્. (જ. ૧૮૮૭)
* ૧૯૮૬ – તેનસિંગ નોર્ગે (Tenzing Norgay), માઉન્ટ એવરેસ્ટ પર પ્રથમ સફળ આરોહણ કરનાર શેરપા. (જ. ૧૯૧૪)
* ૧૯૯૮ – તલત મહેમૂદ, ભારતીય પાર્શ્વ ગાયક. (જ. ૧૯૨૪)

## તહેવારો અને ઉજવણીઓ
* 

## બાહ્ય કડીઓ
* બી.બી.સી.(BBC): આજનો દિવસ

## સંદર્ભ
----

શ્રેણી:મે
નમિતા કપૂર

**નમિતા કપૂર** (દક્ષિણ ભારતમાં 'નમિથા' પણ ઉચ્ચારાય છે)નો જન્મ મે ૧૦,૧૯૮૧ ના રોજ સુરત,ગુજરાતમાં પંજાબી કુટુંબમાં થયેલો. તે અભિનેત્રી છે,જેમણે હિન્દી,તમિલ,તેલુગુ,કન્નડ,મલયાલમ અને અંગ્રેજી ભાષાનાં ચલચિત્રોમાં કામ કર્યું છે.
## વિગત
તેણી તેમનાં કુટુંબની એકમાત્ર પૂત્રી છે, તેમના પિતાજી વ્યવસાય કરે છે અને માતા ગૃહિણી છે. નમિતાએ અંગ્રેજી સાહિત્યમાં સ્નાતક સુધીનો અભ્યાસ કર્યો છે.
તેણીએ ૧૯૯૮માં "મિસ સુરત"નો ખિતાબ જીત્યો હતો, ત્યાર બાદ ઇ. સ. ૨૦૦૧માં મિસ ઇન્ડીયા હરીફાઇમાં ભાગ લીધો હતો જેમાં તેણીએ ચતુર્થ રનર અપનું સ્થાન પ્રાપ્ત કર્યું હતું. આ સ્પર્ધામાં સેલિના જેટલીએ મિસ ઇન્ડીયાનો ખિતાબ પ્રાપ્ત કરેલ.

તેણીએ ઘણી ટેલિવિઝન જાહેરાતોમાં પણ કામ કર્યું, જેમાં 'હીમાની ક્રિમ','માણિકચંદ ગુટખા','નાઇલ શેમ્પૂ' વગેરે સામેલ છે. તેણીનું જાજરમાન વ્યક્તિત્વ લોકોને આકર્ષે છે, ગુગલ સર્ચ પર તેણી વધુમાં વધુ શોધાતી દક્ષિણ ભારતીય અભિનેત્રી છે, જેમને ૬ કરોડ કરતાં પણ વધુ 'હીટ' મળેલ છે.

## ચલચિત્રોની યાદી 
* ૨૦૦૫ - 'લવ કે ચક્કર મેં' (હિન્દી)

## બાહ્ય કડીઓ 
* 
* પ્રશંસક સાઇટ 
* ચિત્રો

શ્રેણી:વ્યક્તિત્વ
શ્રેણી:અભિનેત્રી
શ્રેણી:બોલીવુડ
શ્રેણી:૧૯૮૧માં જન્મ
મે ૧૦

*૧૦ મે*'નો દિવસ ગ્રેગોરીયન પંચાંગ મુજબ વર્ષનો ૧૩૦મો (લિપ વર્ષ દરમ્યાન ૧૩૧મો) દિવસ છે. આ દિવસ પછી વર્ષ પુરું થવામાં ૨૩૫ દિવસ બાકી રહે છે.

## મહત્વની ઘટનાઓ 
* ૧૭૭૩ – ગ્રેટ બ્રિટનની સંસદ ‘ટી એક્ટ’ (ચાનો કાયદો) પસાર કરે છે, જે બ્રિટિશ ઇસ્ટ ઇન્ડિયા કંપનીને તેની ચા પરના કરમાં ઘટાડો કરીને તેને સીધી ઉત્તર અમેરિકાને ]વેચવાનો અધિકાર આપે છે. આ કાયદો બોસ્ટન ટી પાર્ટી તરફ દોરી જાય છે.
* ૧૮૫૭ – સિપાહીઓએ મેરઠ ખાતે તેમના કમાન્ડિંગ અધિકારીઓ સામે બળવો કર્યો અને ભારતનાં પ્રથમ સ્વતંત્રતા સંગ્રામના મંડાણ થયા.
* ૧૮૭૨ – વિક્ટોરિયા વુડહુલ અમેરિકાના રાષ્ટ્રપતિ પદ માટે નામાંકિત પ્રથમ મહિલા બન્યા.
* ૧૯૦૮ – અમેરિકાનાં પશ્ચિમ વર્જિનીયાના ગ્રાફ્ટન શહેરમાં પ્રથમ વખત માતૃદિનની ઉજવણી કરાઇ.
* ૧૯૭૫ – સોની કંપનીએ બીટામેક્સ વિડિઓકેસેટ રેકોર્ડર (વીસીઆર) રજૂ કર્યું.
* ૧૯૯૪ – નેલ્સન મંડેલા (Nelson Mandela), દક્ષિણ આફ્રિકાના પ્રથમ કાળા પ્રમુખ તરીકે નિયુક્ત થયા.

## જન્મ 
* ૧૮૫૫ – યુક્તેશ્વર ગીરી, ભારતીય ક્રિયાયોગી અને જ્યોતિષ. (અ. ૧૯૩૬)
* ૧૮૫૬ – હરિલાલ ધ્રુવ,  ભારતીય વકીલ, કવિ, સંપાદક, ભારતવિદ્યા અને સંસ્કૃત સાહિત્યના વિદ્વાન. (અ. ૧૮૯૬)
* ૧૯૮૧ – નમિતા કપૂર (Namitha Kapoor), અભિનેત્રી
* 
## અવસાન 
* ૨૦૦૧ – સુધાકરરાવ નાઈક, ભારતીય રાજનેતા અને મહારાષ્ટ્રના પૂર્વ મુખ્યમંત્રી. (જ. ૧૯૩૪)
* ૨૦૦૨ – કૈફી આઝમી, ભારતીય ઉર્દૂ કવિ અને અભિનેત્રી શબાના આઝમીના પિતા. (જ. ૧૯૧૯)
* 
## તહેવારો અને ઉજવણીઓ 
* માતૃદિન (Mother's Day)

## બાહ્ય કડીઓ 
* બી.બી.સી.(BBC): આજનો દિવસ

----

શ્રેણી:મે